ΑΝΑΚΑΛΥΨΗ: ΑΣΘΕΝΕΙΑ, ΘΕΡΑΠΕΙΑ ΚΑΙ ΘΕΡΑΠΕΥΤΗΣ ΚΑΤΑ ΤΟΝ ΑΓΙΟ ΙΩΑΝΝΗ ΤΟΝ ΣΙΝΑΪΤΗ\nΣτοχασμός και πνευματικότητα των Πατέρων - Μητροπολίτου Ιερόθεου Βλάχου\nΓίνεται πολύς λόγος σήμερα για την θεραπεία του ανθρώπου, γιατί διαπιστώνεται ότι ο άνθρωπος, ζώντας με έναν ατομικιστικό τρόπο ζωής, απομονωμένος από την κοινωνία και όντας υποχρεωμένος να ζη μέσα σε μια παράδοση που έχει χάσει τον κοινοβιακό της χαρακτήρα όπου υπάρχει κοινωνία με την διατήρηση του προσώπου, είναι άρρωστος.Και, φυσικά, όταν κάνουμε λόγο για αρρώστια, δεν εννοούμε την αρρώστια στην νευρολογική και ψυχολογική της πλευρά, αλλά την απώλεια του αληθινού νοήματος ζωής. Είναι μια αρρώστια κυρίως και προπαντός οντολογική.\nΗ Ορθόδοξη Εκκλησία θεραπεύει την νοσούσα ανθρώπινη προσωπικότητα και, βέβαια, αυτό είναι και το έργο της Ορθόδοξης θεολογίας.\nΣτα πατερικά κείμενα βλέπουμε την αλήθεια ότι η Ορθόδοξη θεολογία είναι θεραπευτική επιστήμη και αγωγή, αφ’ ενός μεν γιατί θεολόγοι είναι εκείνοι που απέκτησαν προσωπική γνώση του Θεού, εν τη αποκαλύψει, και αυτό σημαίνει ότι προηγουμένως θεράπευσαν με την Χάρη του Θεού όλες τις ψυχικές τους δυνάμεις, αφ’ ετέρου δε γιατί αυτοί που βρήκαν το νόημα της ζωής, τον αληθινό σκοπό της υπάρξεώς τους, στην συνέχεια βοήθησαν και άλλους να πορευθούν αυτήν την οδό, την οδό της θεώσεως.\nΠροσπαθώντας να μελετήσουμε τα ανθρώπινα προβλήματα, διαπιστώνουμε ότι στο βάθος τους είναι θεολογικά, αφού ο άνθρωπος δημιουργήθηκε κατ’ εικόνα και καθ’ ομοίωση του Θεού. Αυτό σημαίνει ότι ο άνθρωπος δημιουργήθηκε από τον Θεό για να έχει και να διατηρεί μια σχέση, σχέση με τον Θεό, σχέση με τους άλλους ανθρώπους και σχέση με ολόκληρη την κτίση. Αυτή η σχέση επιτυγχάνονταν στους πρωτόπλαστους ακριβώς γιατί είχαν την Χάρη του Θεού. Όταν όμως αρρώστησε ο εσωτερικός κόσμος του ανθρώπου, όταν έχασε τον προσανατολισμό του προς τον Θεό, όταν απώλεσε την Χάρη του Θεού, τότε έπαυσε να υπάρχει αυτή η ζωντανή και ζωοποιός σχέση,με αποτέλεσμα να διαταραχθούν όλες οι σχέσεις τουμε τον Θεό, τους συνανθρώπους, την κτίση και τον ίδιο του τον εαυτό. Ολες οι εσωτερικές και εξωτερικές δυνάμεις του αποδιοργανώθηκαν.\nΚέντρο του έπαυσε να είναι ο Θεός και έγινε ο εαυτός του, ο οποίος όμως, αποκομμένος από τις άλλες παραμέτρους, αυτονομήθηκε,με αποτέλεσμα να αρρωστήσει ουσιαστικά και πραγματικά. Οπότε, η υγεία στα όσα ακολουθήσουν εκλαμβάνεται ως μία πραγματική σχέση και η ασθένεια ως διακοπή αυτής της σχέσης, όταν ο άνθρωπος, από τον ουσιαστικό διάλογό του με τον Θεό, τους συνανθρώπους του και την κτίση, περιέπεσε σε έναν τραγικό μονόλογο.\nΓια να χρησιμοποιήσουμε ενα παράδειγμα,θα λέγαμε ότι,προ της πτώσεως, κέντρο του ανθρώπου ήταν ο Θεός. Η ψυχή ετρέφετο από την Χάρη του Θεού και το σώμα από την χαριτωμένη ψυχή, πράγμα το οποίο είχε συνέπειες για όλη την κτίση, και με την έννοια αυτή ο άνθρωπος ήταν ο βασιλεύς όλης της κτίσεως. Με την αμαρτία, όμως, διαταράχθηκαν αυτές οι ισορροπίες.Η ψυχή, αφού έπαυσε να τρέφεται από την Χάρη του Θεού, απομυζά το σώμα και, έτσι, δημιουργούνται τα ψυχικά πάθη (εγωισμός, υπερηφάνεια, μίσος κ.λπ.). Το σώμα, αφού έπαυσε να τρέφεται από την ψυχή, απομυζά την υλική κτίση, οπότε δημιουργούνται τα σωματικά πάθη (γαστριμαργία, φιλοκτημοσύνη, σαρκικές απολαύσεις κ.λπ.).\nΜε αυτήν την προοπτική και η κτίση πάσχει και βιάζεται, αφού, αντί να δεχθεί την Χάρη του Θεού δια του καθαρού εσόπτρου, που είναι ο νους του ανθρώπου, δέχεται τον βιασμό εκ μέρους του ανθρώπου, επειδή θέλει να ικανοποιήσει τα πάθη του, οπότε δημιουργούνται τα οικολογικά προβλήματα. Στον μεταπτωτικό άνθρωπο παρατηρείται πλήρης αντιστροφή των σχέσεών του με τον Θεό, τους άλλους ανθρώπους και την κτίση. Αυτό είναι και λέγεται ασθένεια, αρρώστια. Η θεραπεία, λοιπόν, όπως την βλέπει η Ορθόδοξη Παράδοση, είναι ο εκ νέου σωστός προσανατολισμός των σχέσεων αυτών, η αναδόμηση της ανθρωπίνης υπάρξεως, ήτοικέντρο να είναι ο Θεός, η ψυχή να τρέφεται από τον Θεό και, στην συνέχεια, να μεταφέρει την θεία Χάρη στο σώμα και από εκεί να διαπορθμεύεται η Χάρη σε ολόκληρη την άλογη δημιουργία.\nΕπομένως, τα προβλήματα του ανθρώπου δεν είναι απλώς ψυχολογικά, κοινωνικά και οικολογικά, αλλά προβλήματα σχέσεων και καθολικής ευθύνης, είναι προβλήματα οντολογικά. Μέσα στα πλαίσια αυτά κάνουμε λόγο για την ασθένεια και θεραπεία του ανθρώπου και μέσα από αυτήν την προοπτική ομιλούμε για το ότι η Ορθόδοξη Εκκλησία δεν απορρίπτει την ιατρική επιστήμη, την οποία σε πολλές περιπτώσεις την αποδέχεται και την χρησιμοποιεί, αλλά βλέπει την όντολογική διάσταση των προβλημάτων του ανθρώπου και προσπαθεί να φέρει τον άνθρωπο στην ορθή προοπτική του και στον αρχικό οντολογικό προσανατολισμό. Οπότε μπορούμε νακάνουμε λόγο για πνευματική ψυχοθεραπεία, για ουσιαστική ψυχοσύνθεση και όχι για ψυχανάλυση. Με αυτήν την προοπτική καιένας που είναι υγιής, από άποψη ψυχιατρική, μπορεί να είναι άρρωστος από άποψη θεολογική.\nΜέσα σε αυτά τα πλαίσια εργάσθηκαν και οι άγιοι της Εκκλησίας, μεταξύ των οποίων και ο άγιος Ιωάννης ο Σιναΐτης, ο συγγραφεύς του περίφημου βιβλίου Κλίμαξ και το οποίο τιτλοφορείται έτσι γιατί δείχνει την κλίμακα της αναβάσεως του ανθρώπου προς τον Θεό,η οποία ανάβαση στην πραγματικότητα είναι ο επαναπροσδιορισμός των πραγματικών σχέσεων του ανθρώπουμε τον Θεό, τον συνάνθρωπό του, την κτίση και, φυσικά, με τον ίδιο τον εαυτό του. Τα όσα θα ακολουθήσουν πρέπει να τεθουν μέσα σε αυτά τα ουσιαστικά πλαίσια.\nΗ προσωπικότητα του αγίου Ιωάννου του Σιναΐτου\nΟ άγιος Ιωάννης ο Σιναΐτης έζησε στην περιοχή του όρους Σινά τον 6οναιώνα. Σε ηλικία 16 ετών έγινε μοναχός και μάλιστα έζησε την αυστηρή ασκητική-ησυχαστική ζωή. Προς το τέλος της ζωής του έγινε και Ηγούμενος στην Ιερά Μονή της Αγίας Αικατερίνης, αλλά τελικά αποσύρθηκε στην έρημο, που τόσο αγάπησε στη ζωή του.\nΟ βιογράφος του αγίου Ιωάννου μας δίνει μερικές πληροφορίες για την ζωή του, κυρίως όμως μας παρουσιάζει το πως αναδείχθηκε δεύτερος Μωϋσης που καθοδηγούσε τους νέους Ισραηλίτας από την γη της δουλείας στην γη της επαγγελίας. Με την λίγητροφήνίκησε το κέρας του τύφου της οιήσεως και της κενοδοξίας, που είναι πολύ λεπτά πάθη και δυσδιάκριτα για τους ανθρώπους που εμπλέκονται στις κοσμικές ενασχολήσεις. Με την ησυχία, νοερά και σωματική, έσβησε την φλόγα της καμίνου της σαρκικης επιθυμίας. Με την Χάρη του Θεού και τον δικό του αγώνα ελευθερώθηκε από την δουλεία στα είδωλα. Ανέστησε την ψυχή του από τον θάνατο που την απειλούσε. Με την απονέκρωση της προσπαθείας και με την αίσθηση των αυλών και ουρανίων έκοψε τα δεσμά της λύπης. Ακόμη θεραπεύθηκε από την κενοδοξία και την υπερηφάνεια.\nΦαίνεται εδώ ότι ο άγιος Ιωάννης ο Σιναΐτης έκανε μεγάλον προσωπικό αγώνα για την ψυχική του ελευθερία, την αποδέσμευση από την τυραννία των αισθήσεων και των αισθητών, ώστε όλες οι δυνάμεις του να λειτουργούν κατά φύσιν και υπέρ φύσιν. Ο νους ελευθερώθηκε όχι μόνον από την κυριαρχία των παθών, αλλά και από τον φόβο του θανάτου.\nΠράγματι, η νοερά ησυχία καθαρίζει τον νού του ανθρώπου από διάφορες έξωθεν επιδράσεις και, τότε, ο άνθρωπος γίνεται διορατικός και προορατικός και μπορεί να αντιληφθεί το πρόβλημα που υπάρχει στους άλλους ανθρώπους και στον κόσμο. Τότε ο καθαρός νους βρίσκεται σε άλλη διάσταση και βλέπει τα πράγματα καθαρά. Όπως τα διάφορα ιατρικά μηχανήματα μπορούν να διαγνώσουν τις υπάρχουσες στο σώμα ασθένειες, έτσι και ο καθαρός νους του αγίου μπορεί να ιδεί την υπάρχουσα κατάσταση στο εσωτερικό της ψυχής. Έχει μεγάλη διεισδυτικότητα, αλλά και τρυφερότητα. Ενώ διεισδύει και βλέπει τα βάθη της ύπαρξης, με την Χάρη του Θεού, εν τούτοις αγκαλιάζει τον άνθρωπο με την τρυφερότητα και την αγάπη. Μπορεί κατά κάποιον τρόπο να έχει και στο σημείο αυτό εφαρμογή ο λόγος της Παλαιάς Διαθήκης για την αρχική κατάσταση του κόσμου: «η δε γη ην αόρατος και ακατασκεύαστος και σκότος επάνω της αβύσσου και πνεύμα Θεού επεφέρετο επάνω του ύδατος» (Γεν. α’, 2). Άβυσσος η καρδιά του ασθενούς ανθρώπου και, όμως, το πνεύμα του ανθρώπου του Θεού επιφέρεται επάνω αυτής, με τρυφερότητα και αγάπη για να δημιουργήσει μια καινή κτίση.\nΤο μεγαλύτερο εμπόδιο για την θεραπεία του ανθρώπου είναι η σύγχυση του νοός με τα είδωλα των παθών και των εξωτερικών τύπων. Στην κατάσταση αυτή, ο άνθρωπος βλέπει τα πράγματα μέσα από ενα τεμαχισμένο πρίσμα και, βέβαια, αστοχεί να βοηθήσει τους τετραυματισμένους και αναζητούντας την αλήθεια και την ελευθερία ανθρώπους.\nΟ άγιος Ιωάννης της Κλίμακος απέκτησε τέτοιον καθαρό νού όχι με την φοίτησή του σε μεγάλα κέντρα της εποχής του, αλλά με την σπουδή στην ησυχία της ερήμου, εκεί που κατ’ εξοχήν ωρύονται τα πάθη και ζητούν την καταστροφή του ανθρώπου. Ο νους του έγινε θεοειδής και θεοείκελος. Ο άγιος Ιωάννης έγινε ο κατ’ εξοχήν άνθρωπος, ο υπό του Θεού πλασθείς και υπό του αγίου Πνεύματος εν Χριστώ Ιησού ανακαινισθείς. Και με όσα έγραψε δεν μετέφερε σε μας τις ανθρώπινες γνώσεις και τις σοφές ιδέες, αλλά την ίδια του την ύπαρξη, γι’ αυτό ο λόγος του είναι αφοπλιστικός και θεραπευτικός, αλλά και επίκαιρος.\nΈτσι, η Κλίμακα του Ιωάννου είναι συνέχεια των ησυχαστικών κειμένων των μεγάλων Πατέρων της Εκκλησίας, η πρώτη συστηματική ανάλυση της ψυχικής ασθενείας και της πνευματικής υγείας του ανθρώπου. Κάνει μια θαυμάσια και επιτυχημένη ψυχοσύνθεση της προσωπικότητος του ανθρώπου. Και, βέβαια, αυτήν την ουσιαστική εργασία συνεχίζουν και άλλοι Πατέρες της Εκκλησίας αργότερα, όπως ο άγιος Μάξιμος ο Ομολογητής και ο άγιος Γρηγόριος ο Παλαμάς.Αιώνες πριν απαρτισθούν οι ψυχαναλυτικές θεωρίες των διαφόρων ψυχιάτρων, ψυχαναλυτών και ψυχολόγων, οι Πατέρες της Εκκλησίας και ιδιαιτέρως ο άγιος Ιωάννης της Κλίμακος έτεμναν την ψυχή του ανθρώπου ενοποιώντας την. Οι έρευνές τους περιορίσθηκαν στα βάθη του εαυτού τους. Γιατί, πράγματι, όταν κανείς καταλάβει το πρόβλημα του κακού μέσα στην δική του ύπαρξη, χωρίς να προσπαθεί να το κρύψει, τότε αντιλαμβάνεται όλη την δύναμη του κακού που υπάρχει σε ολόκληρη την κτίση.\nΣτην συνέχεια θα μελετήσουμε αποσπασματικά και όχι αναλυτικά τον περίφημο λόγο του «Προς Ποιμένα».\nΟ ιερεύς ως θεραπευτής\nΣε ενα παλαιότερο βιβλίο μου, στο οποίο έγραφα για την Ορθόδοξη ψυχοθεραπεία (Αρχιμ. Ιεροθέου Βλάχου,Ορθόδοξη Ψυχοθεραπεία,εκδ. Ι. Μονής Γενεθλίου της Θεοτόκου), αφού στο πρώτο κεφάλαιο έκανα λόγο για το ότι ο Χριστιανισμός και ιδιαιτέρως η Ορθόδοξη θεολογία είναι θεραπευτική επιστήμη, πριν εξετάσω τι είναι ασθένεια και θεραπεία, πριν αναλύσω την ασθένεια και την θεραπεία της ψυχής, του νοός, της λογικής, των παθών κ.λπ., προέταξα το κεφάλαιο για τον ιερέα ως θεραπευτή. Μερικοί που διάβασαν το βιβλίο εκείνο είπαν ότι πρώτα έπρεπε να προτάξω τα περί θεραπείας και στην συνέχεια να γράψω για το ποιός θεραπεύει.\nΌμως, η πρόταξη του κεφαλαίου για το έργο του ιερέως ως θεραπευτού είχε την σημασία του, γιατί μόνον εκείνος ο κληρικός που έχει τα απαραίτητα προσόντα, τις γνώσεις και την εμπειρία και ιδίως την υπαρξιακή του υγεία, μπορεί να εφαρμόσει σωστά την διδασκαλία των αγίων Πατέρων να θεραπεύσει τους ανθρώπους.Αν ο κληρικός δεν είναι θεραπευτής, όπως τον θέλει η Ορθόδοξη Παράδοση, τότε μπορεί να αποδειχθεί σκληρός και ανάλγητος, χρησιμοποιώντας την διδασκαλία των αγίων Πατέρων της Εκκλησίας.Δηλαδή, εν ονόματι της θεραπείας, της σωτηρίας, της ησυχίας, μπορεί να οδηγήσει τον άνθρωπο σε πνευματικά αδιέξοδα. Με άλλα λόγια, όταν τα βιβλικά και πατερικά κείμενα χρησιμοποιούνται από έναν ανίκανο και άσχετο κληρικό, τότε μπορεί να γίνουν ιδεολογικά κείμενα ή ακόμη και ηθικολογικές παραινέσεις, με φοβερές συνέπειες για την ψυχή του ανθρώπου και την προς τα άνω προοπτική του. Μια τέτοια κακή χρησιμοποίηση δεν μεταμορφώνει τον εμπαθή άνθρωπο και δεν τον οδηγεί στην εύρεση της αρχικής ορθής σχέσεως.\nΚατά τον άγιο Ιωάννη τον Σιναΐτη, ο ιερεύς που αναλαμβάνει να θεραπεύσει έναν άνθρωπο πρέπει να είναι ικανός για την εργασία αυτή, να έχει τα κατάλληλα προσόντα και να έχει βιώσει ο ίδιος προηγουμένως την εμπειρία του Θεού στα όρια της προσωπικής του ζωής.\nΚατ’ αρχάς, εξετάζοντας το έργο του καλού κληρικού, δίδει πολλούς ορισμούς, λαμβάνοντας αφορμή από τις εικόνες της εποχής του. Ο κληρικός που καθοδηγεί τους άλλους ανθρώπους είναι «Ποιμήν», «Κυβερνήτης», «Ιατρός», «Διδάσκαλος» (β’, γ’, δ’, ε’). Και τα τέσσερα αυτά γνωρίσματα συνδέονται στενά μεταξύ τους, γιατί έχουν σχέση με τις διάφορες εργασίες που πρέπει να επιτελεί ο κληρικός. Επομένως, υπάρχει αλληλοπεριχώρηση μεταξύ αυτών των τεσσάρων γνωρισμάτων. Ο Ποιμήν προϋποθέτει ένα λογικό πρόβατο το οποίο πρέπει να τραφεί κατάλληλα, ο Κυβερνήτης προϋποθέτει πλοίο, ναυαγούς και κύματα, ο Ιατρός προϋποθέτει ασθενείς και ο Διδάσκαλος προϋποθέτει αμαθείς, οι οποίοι πρέπει να μάθουν. Έτσι, ο Ποιμήν είναι συγχρόνως κυβερνήτης, ιατρός και διδάσκαλος, ο Κυβερνήτης είναι ποιμήν, ιατρός και διδάσκαλος, ο Ιατρός είναι ποιμήν, κυβερνήτης και διδάσκαλος, και ο Διδάσκαλος είναι όλα τα προηγούμενα.\nΧρησιμοποιώντας, όμως, ο άγιος Ιωάννης ο Σιναΐτης τις εικόνες αυτές, παραθέτει και τις αντίστοιχες αρετές που πρέπει να διακρίνουν τον κληρικό. Ο Ποιμήν πρέπει να αναζητεί για να θεραπεύσει τα πρόβατα «δι’ ακακίας, δι’ οικείας σπουδής και ευχής» (β’), Κυβερνήτης είναι εκείνος που απέκτησε «ισχύν νοεράν εκ Θεού και οικείων μόχθων» (γ’), Ιατρός είναι εκείνος που έχει αποκτήσει ανοσία στο σώμα και στην ψυχή και δεν χρειάζεται κανένα φάρμακο για την υγεία του (δ’), Διδάσκαλος είναι εκείνος που έχει λάβει «νοεράν δέλτον γνώσεως», έλαβε φως και είναι «των λοιπών βίβλων ανενδεής», γιατί, κατά τον άγιο Ιωάννη, είναι απρεπές στους διδασκάλους να διδάσκουν από αντίγραφα και χειρόγραφα, όπως και στους ζωγράφους είναι απρεπές να διδάσκουν από παλαιούς πίνακες (κεφ. Ε’).\nΦαίνεται από τις εικόνες αυτές, αλλά και από τα γνωρίσματα που συνδέονται με τις χρησιμοποιούμενες εικόνες, ότι ο κληρικός - θεραπευτής πρέπει να είναι ο ίδιος, κατά το δυνατόν, θεραπευμένος, δηλαδή, τουλάχιστον να έχει έναν ορθό προσανατολισμό, να έχει γνωρίσει προσωπικά την εμπειρία και την γνώση του Θεού, ώστε να βοηθά τους ανθρώπους μέσα από την δική του προσωπική πείρα. Δεν πρόκειται για μια ανθρώπινη δύναμη και ενέργεια, αλλά για την θεανθρώπινη ενέργεια, την βοήθεια που προέρχεται από τον Θεό, η οποία, βέβαια, ενεργεί δια του συγκεκριμένου θεραπευτού-ιερέως.\nΠάντως, πρέπει να υπογραμμισθεί ότι από όλες αυτές τις εικόνες, εκείνη που κυριαρχεί σε όλο το κείμενο του βιβλίου της Κλίμακος, αλλά και στο συγκεκριμένο κεφάλαιο που μελετούμε, είναι η εικόνα του ιατρού. Ο κληρικός πρέπει να θεραπεύει τους ασθενείς ανθρώπους· και αυτό γίνεται όχι με ανθρώπινες γνώσεις, αλλά με την ενέργεια του Θεού και την δική του συνέργεια. Γι’ αυτό λέγει ο άγιος Ιωάννης ο Σιναΐτης: «Αγαθός κυβερνήτης, διασώζει πλοίον· και καλός ποιμήν, ζωοποιήσει, και ιάσεται νοσερά πρόβατα» (κεφ. ζ). Μερικοί, χωρίς να υπολογίζουν την ευθύνη του έργου αυτού και, βεβαίως, χωρίς να έχουν δική τους προσωπική εμπειρία, «ψυχάς αλόγως ποιμαίνειν επεχείρησαν» (νστ’).\nΣε όλο το κείμενο του αγίου Ιωάννου του Σιναΐτου, παρουσιάζονται τα χαρίσματα και τα προσόντα τα οποία πρέπει να κοσμούν τον ιερέα-θεραπευτή. Θα αναφέρουμε μερικά από αυτά:\nΚατ’ αρχάς, τονίζεται ότι η θεραπεία δεν είναι έργο ανθρώπινο, αλλά θεϊκό, το οποίο, βέβαια, ενεργείται και με την οικειοθελή αναδοχή αυτής της εργασίας υπό του ιερέως. Λέγει ότι υπάρχουν μερικοί οι οποίοι «την δύναμιν της ετέρων αναδοχής ίσως εκ Θεού ειληφότες», εν τούτοις δεν αναλαμβάνουν το έργο αυτό με ευχαρίστηση για την σωτηρία του αδελφού (κεφ. Νθ’). Πάντως, μόνον εκείνος που αισθάνθηκε το έλεος του Θεού μπορεί «ανεπαισθήτως και κρυφίως των καμνόντων ευεργετείν» (νγ’). Επειδή η θεραπεία των ανθρώπων δεν γίνεται με ανθρωποκεντρικά μέσα, αλλά με την Χάρη του Θεού, γι’ αυτό η θεραπεία, πολλές φορές, γίνεται ανεπαισθήτως και κρυφίως. Ο κληρικός γίνεται πνευματικός οικονόμος των ψυχών από τον Θεό (οα’).\nΗ έλευση του Θεού στην καρδιά του ανθρώπου, και ιδίως του κληρικού - θεραπευτού, έχει έκδηλα τα σημεία της, αφού ο άνθρωπος αναγενναται πνευματικά. Έκφραση αυτής της αναγεννήσεως είναι τα πνευματικά χαρίσματα, που είναι πράγματι οι δωρεές του Παναγίου Πνεύματος, ήτοι η ταπείνωση, η οποία όμως αν είναι υπερβολική δημιουργεί προβλήματα στους θεραπευομένους (πε'), το υπομονητικό, εκτός, βέβαια, από την περίπτωση της ανυπακοής (πδ'), η αφοβία του θανάτου, αφού «αισχύνη ποιμένι θάνατον δεδιέναι» (ξζ’), η προθυμία να υποβληθεί σε κόπους και στερήσεις υπέρ των θεραπευομένων (οστ'), η εσωτερική ησυχία (πη'), γιατί τότε θα έχει την δυνατότητα να βλέπει τις ασθένειες και να τις θεραπεύει.\nΠάνω από όλα τα χαρίσματα είναι το χάρισμα της αγάπης, γιατί «ποιμένα αληθινόν, αποδείξει αγάπη· δι’ αγάπην γαρ ο Ποιμήν ο Μέγας εσταύρωται» (κδ'). Και όλα αυτά είναι απαραίτητα, ακριβώς επειδή οι παιδαγωγούμενοι και οι θεραπευόμενοι βλέπουν τον ποιμένα και ιατρό τους «ως εις αρχέτυπον εικόνα» και όλα τα λεγόμενα και πραττόμενα αυτού «ως όρον και νόμον λογίζονται» (κγ').\nΣυχνά στα κείμενά του ο άγιος Ιωάννης ο Σιναΐτης κάνει λόγο για την απάθεια που πρέπει να διακρίνει τον θεραπευτή. «Μακαρία η αναυσία εν ιατροίς, και εν προεστώσιν απάθεια» (ιγ’). Είναι φοβερό για έναν γιατρό του σώματος να αισθάνεται τάση για εμετό όταν θεραπεύει τις σωματικές πληγές, αλλά είναι φοβερότερο στον πνευματικό ιατρό να προσπαθεί να θεραπεύσει τις ψυχικές πληγές έχοντας ο ίδιος την εμπάθεια. Πράγματι, εκείνος που είναι τελείως κεκαθαρμένος από τα πάθη θα κρίνει τους ανθρώπους ως θείος δικαστής (στ’). Ο κληρικός πρέπει να είναι απαθής, γιατί «ουκ ασφαλές εμπαθεί έτι εμπαθών άρχειν», όπως δεν είναι σωστό το λιοντάρι να βόσκει πρόβατα (μζ'). Βέβαια, ο άγιος Ιωάννης ο Σιναΐτης, ακριβώς επειδή γνωρίζει ότι η θεραπεία δεν είναι απλώς ενα ανθρώπινο έργο, αλλά αποτέλεσμα ενεργείας Θεού και συνεργείας του ανθρώπου, γι’ αυτόν τον λόγο ισχυρίζεται ότι, πολλές φορές, ο Θεός θαυματουργεί μέσα από άπειρους και εμπαθείς γέροντες (μα',να').\nΌταν ο άγιος Ιωάννης της Κλίμακος κάνει λόγο για απάθεια, δεν εννοεί την νέκρωση του παθητικού της ψυχής, που είναι δόγμα των Στωϊκών φιλοσόφων και άλλων ανατολικών θρησκειών, αλλά την μεταμόρφωση των δυνάμεων της ψυχής. Δηλαδή, στην κατάσταση της απαθείας, οι δυνάμεις της ψυχής, το λογιστικό, το επιθυμητικό και το θυμικό, κινούνται προς τον Θεό και εν τω Θεώ αγαπούν όλη την κτίση. Δεν πρόκειται, επομένως, για μια αδράνεια, αλλά για μια κίνηση όλων των ψυχοσωματικών δυνάμεων.\nΗ απάθεια είναι απαραίτητη για τον θεραπευτή, γιατί έτσι του δίδεται η δυνατότητα να κρίνει και να θεραπεύει με διάκριση και σύνεση, γιατί τότε τα αισθητήρια της ψυχής είναι γεγυμνασμένα «προς διάκρισιν καλού τε και κακού και μέσου» (ιδ'). Γνωρίζει, δηλαδή, πότε κάποια ενέργεια προέρχεται από τον Θεό και πότε από τον διάβολο, κάνει διάκριση μεταξύ κτιστού και ακτίστου, με μεγάλα θεραπευτικά αποτελέσματα για τον ασθενή του. Γνωρίζει επίσης ο κληρικός πότε να ταπεινώνεται στον θεραπευόμενο και πότε όχι, γιατί «ουδέ πάντοτε ταπεινούν αλόγως, ουδέ πάντοτε υψούν αφρόνως εαυτόν ο προεστώς οφείλει» (λη'). Αυτό, βέβαια, εξαρτάται από την διάθεση και την κατάσταση του αρρώστου. Μερικοί ωφελούνται από την ταπείνωση του Ποιμένος, μερικοί όμως βλάπτονται. Την αξία της αρετής της διακρίσεως θα την δούμε πιο κάτω, όταν θα εξετάσουμε τους τρόπους θεραπείας που εφαρμόζει ο διακριτικός θεραπευτής.\nΠροσαρμόζει ο άγιος Ιωάννης την κατάσταση και την θέση του κληρικού - θεραπευτού με την θέση και την κατάσταση του Μωϋσέως.Όπως ο Μωϋσης είδε τον Θεό, ανέβηκε στο ύψος της θεωρίας, συνομιλούσε με τονΘεό και, στην συνέχεια, καθοδήγησε τον ισραηλιτικό λαό από την γη της Αιγύπτου στην γη της επαγγελίας, αντιμετωπίζοντας ποικίλα προβλήματα και πολυώνυμους πειρασμούς, αυτό κάνει και ο θεραπευτής. Ο ίδιος πρέπει να είναι στην πνευματική κατάσταση του Μωϋσέως και με την δική του προοπτική να οδηγεί τον λαό του Θεού στην γη της επαγγελίας (ρ').\nΑυτή η εικόνα και η προσαρμογή μας θυμίζει ότι σκοπός της Ορθοδόξου θεραπείας είναι η θέωση του ανθρώπου και όχι μια ψυχολογική ισορροπία.Αυτό δε το έργο το κάνει ο κληρικός εκείνος του οποίου η ψυχή ενώθηκε με τον Θεό και, επομένως, «λόγου ετέρου προς διδασκαλίαν ου δεηθήσεται, τον αΐδιον Λόγον μυσταγωγόν και οδηγόν, και φωτισμόν εν εαυτή η μακαρία φέρουσα» (ρ'). Το όλο κείμενο του αγίου Ιωάννου δεν κινείται σε ανθρώπινο επίπεδο, αλλά σε θεϊκό, δεν αναφέρεται σε περιπτώσεις ψυχολογικών και νευρολογικών ασθενειών, αλλά σε ανθρώπους που θέλουν να ικανοποιήσουν την εσωτερική τους εντελέχεια, που είναι η εκπλήρωση του σκοπού της δημιουργίας τους, δηλαδή την θέωση. Αυτό ακριβώς συνιστά την μεγαλύτερη πείνα και δίψα.\nΟ άνθρωπος ως άρρωστος\nΗ ψυχική - πνευματική ασθένεια και η ύπαρξη θεραπευτού ιερέως προϋποθέτει οπωσδήποτε έναν ασθενή - άρρωστο άνθρωπο. Προηγουμένως καθορίσαμε κάπως την ψυχική ασθένεια, στην οποία αναφέρεται το βιβλίο της Κλίμακοςτου Ιωάννου και ιδιαιτέρως το κεφάλαιο «Προς Ποιμένα». Για το θέμα αυτό κάνει εκτενή λόγο ο άγιος Ιωάννης και πρέπει να δούμε τα χαρακτηριστικά της ασθενείας και του ασθενούς ανθρώπου.\nΌπως λέγαμε προηγουμένως, η πνευματική ασθένεια προϋποθέτει απώλεια της θεοκοινωνίας, διατάραξη της σχέσης του ανθρώπου με τον Θεό και τους άλλους ανθρώπους και με ολόκληρη την κτίση και, βέβαια, αλλοίωση και ασθένεια όλων των ψυχικών και σωματικών δυνάμεων. Πρόκειται για μια πνευματική αλλοτρίωση του ανθρώπου. Οπότε, ο άρρωστος άνθρωπος βλέπει την ασθένειά του στις σχέσεις του με τον Θεό και τους άλλους. Όταν κάνει τον Θεό ιδέα ή φαντασία του, όταν χρησιμοποιεί τους άλλους για δική του καταξίωση, όταν βιάζει την κτίση, τότε δείχνει την πνευματική του ασθένεια.\nΒέβαια, όταν αναφερόμαστε στον άνθρωπο εννοούμε την όλη συγκρότηση, την όλη υπόσταση του ανθρώπου, που αποτελείται από ψυχή και σώμα, αφού ο άνθρωπος είναι το συναμφότερο, ούτε μόνο ψυχή ούτε μόνο σώμα. Αυτό σημαίνει ότι υπάρχει αλληλεπίδραση ψυχής και σώματος. Οι ασθένειες της ψυχής αντανακλούν και στο συνημμένο με αυτήν σώμα, όπως και οι σωματικές ασθένειες έχουν ή μπορούν να έχουν συνέπειες και στον ψυχολογικό κόσμο του ανθρώπου. Επομένως,όταν ο άνθρωπος δεν μπορεί να ικανοποιήσει την υπαρξιακή του πείνα, να εκπληρώσει τον βαθύτερο σκοπό της υπάρξεώς του, τότε όλη η ύπαρξή του, ακόμη και αυτό το σώμα, υποφέρει και τραυματίζεται. Τα παράπονα, το ανικανοποίητο, το άγχος, η αγωνία, η απόγνωση έχουν σχέση με την μη ικανοποίηση των πνευματικών του αναζητήσεων.\nΚατ’ αρχάς, ο άγιος Ιωάννης αναφέρεται στην πνευματική δουλεία του ανθρώπου. Επλάσθη ο ίδιος ελεύθερος από τον Θεό και, όμως, υπέπεσε στην δουλεία. Πρόκειται για την πνευματική δουλεία στον διάβολο, στην αμαρτία και στον θάνατο. Έτσι, ομοιάζει με την περίπτωση των Ιουδαίων που κυριεύθηκαν από τον Φαραώ και είχαν ανάγκη ελευθερώσεως. Προσαρμόζοντας άριστα την κατάσταση του τετραυματισμένου ανθρώπου στην κατάσταση των Ιουδαίων που βρίσκονταν στην γη της Αιγύπτου, κάνει λόγο για «νεκρώδες συγκάλυμμα», αφού ο άνθρωπος καλύπτει εντός του την νέκρωση από τα πάθη, ομιλεί για «ρυπαρά του πηλού πλινθεία», αφού ο άνθρωπος, δημιουργημένος για τα υψηλά, περιέπεσε σε γήινα και ταπεινά πράγματα, ομιλεί για την ερυθρά και φλογίζουσα θάλασσα της σαρκικής πυρώσεως, κάνει λόγο για «τον γνόφον και ζόφον και θύελλαν» και το τρίγνοφο σκοτάδι της αγνωσίας, αναφέρεται στην νεκρά και άγονο θάλασσα, αλλά και τις περιπέτειες της ερήμου (ρ’). Ο άνθρωπος βρίσκεται πολλές φορές κατά την διάρκεια της ζωής του μπροστά σε τραγικές καταστάσεις, που τον κρατούν αιχμάλωτο, και σε φοβερή απόγνωση. Και όλα αυτά προέρχονται από το υπαρξιακό κενό, τις ενοχές και το πρόβλημα του θανάτου με όλες τις έννοιες του.\nΟλα αυτά κάνουν τον άνθρωπο να υποφέρει, να βασανίζεται και να αισθάνεται τραυματισμένος πολύ. Αισθάνεται μία ασθένεια να υποβόσκει στην ύπαρξή του. Και όταν το δούμε μέσα από την εικόνα του προβάτου, τότε ο άνθρωπος θεωρείται «νοσερό πρόβατο» (ζ’). Πρόκειται για «ψυχάς ερρυπωμένας, και μάλιστα σώματα» (οβ’) που θέλουν καθάρισμα, για ανθρώπους που είναι πεσμένοι στην γη, αντί να ανέρχονται προς τα άνω, οπότε αυτοί οι άνθρωποι δεν ικανοποιούνται με ανθρώπινες διδασκαλίες, χρειάζονται άλλες ουράνιες διδασκαλίες. Έτσι, «ου δυνατόν τοις κάτω τα χαμαί θεραπεύειν ποτέ» (στ').Υπάρχουν πολλοί διδάσκαλοι και ψυχοθεραπευτές με ανθρώπινη προοπτική, οι οποίοι δεν μπορούν να αναπαύσουν τον ψυχοσωματικά τραυματισμένο άνθρωπο. Και όλα αυτά δημιουργούν τεράστια ταλαιπωρία στον άνθρωπο, ώστε να χαρακτηρίζεται «κάμνων» (νγ’), δηλαδή υποφέρων, «κακούμενος» (οστ’), δηλαδή ταλαιπωρημένος. Οι άνθρωποι βλέπουν εντός τους «την εαυτών δειλίαν και ασθένειαν» (λα’), αισθάνονται ότι είναι «νήπιοι» και «ασθενείς» και είναι θλιβόμενοι και στενοχωρούμενοι (ςγ’)·\nΌλες αυτές οι περιγραφές παρουσιάζουν έναν άνθρωπο που βασανίζεται και ταλαιπωρείται, που είναι τραυματισμένος ολοκληρωτικά. Δεν αναφέρεται ο άγιος Ιωάννης ο Σιναΐτης σε καταστάσεις νευρώσεως και ψυχώσεως, αλλά σε όλες τις περιπτώσεις των ανθρώπων εκείνων που αισθάνονται ότι είναι αποτυχημένοι στην ζωή, όχι διότι δεν ικανοποίησαν έναν επίγειο στόχο, αλλά γιατί δεν ικανοποίησαν τον βαθύτατο υπαρξιακό τους σκοπό, που είναι η σχέση και η κοινωνία τους με τον Θεό, που είναι ο απώτερος σκοπός της δημιουργίας τους.\nΟ άγιος Ιωάννης ο Σιναΐτης, όμως, δεν περιορίζεται σε εξωτερικές και γενικές περιγραφές, αλλά προχωρεί σε άλλες διαγνώσεις εσωτερικές. Παρουσιάζει τον άνθρωπο να υποφέρει μέσα στον ψυχικό του κόσμο. Δεν είναι ασθένειες επιδερμικές, σωματικές, αλλά εσωτερικές, που συντελούνται στο βάθος της ψυχής του. Πρόκειται για νόσο ψυχική, αφού ο άνθρωπος χαρακτηρίζεται «ψυχονοσών» (π’), για νυσταγμό στην ψυχή (η’), για νύκτα παθών (θ’). Μέσα στην ψυχή του ο άνθρωπος αισθάνεται έναν φοβερό όχλο λογισμών (sγ’), που τον βασανίζει, και επιθυμεί την ελευθέρωσή του.\nΚαι πάλι πρέπει να πούμε ότι δεν πρόκειται για μια γενική και αφηρημένη κατάσταση, αλλά για εσωτερικές ακαθαρσίες. Ο άνθρωπος έχει επίγνωση αυτών των καταστάσεων, αλλά δεν μπορεί μόνος του να ελευθερωθεί. Χρειάζεται την επέμβαση του Θεού, με την βοήθεια του έμπειρου πνευματικού θεραπευτού. Είναι πολύ χαρακτηριστικές οι λέξεις που χρησιμοποιεί ο άγιος Ιωάννης ο Σιναΐτης και που δείχνουν αυτήν την εσωτερική ασθένεια του ανθρώπου. Γράφει κάπου: «Οι αιδεσθέντες ιατρούς, σηπεδόνας πεποιήκασι, πολλοί δε πολλάκις και τεθνήκασι» (λστ’). Οι άνθρωποι της κατηγορίας αυτής αισθάνονται ντροπή να αποκαλύψουν τα τραύματα της ψυχής τους και, γι’ αυτό, οι εσωτερικές αυτές πληγές της ψυχής έφθασαν στο σημείο να σαπίσουν και μάλιστα να τους οδηγήσουν στον πνευματικό θάνατο. Γι’ αυτό πρέπει οι ασθενείς με εμπιστοσύνη να φθάσουν στο σημείο να φανερώσουν το τραύμα σε έμπειρο θεραπευτή (λστ’). Μέσα στον χώρο της ψυχής υπάρχει «ρύπος αόρατος» στον γυμνό οφθαλμό, εσωτερική ακαθαρσία, μέλη σεσηπότα και η ψυχή χρειάζεται ίαση και κάθαρση (ιβ’).\nΑυτό σημαίνει ότι ο άνθρωπος δεν χρειάζεται τον θεραπευτή του για ψυχολογική υποστήριξη και επιδερμική θεραπεία,δεν χρειάζεται τον ιερέα για να του ικανοποιεί τις θρησκευτικές του ανάγκες, αλλά για να επεμβαίνει διακριτικά και αγαπητικά, με την Χάρη του Θεού και την δική του ελευθερία, στον εσωτερικό του κόσμοκαι να θεραπεύει, με την δική του αναυσία, την ακαθαρσία του. Ο θεραπευτής εκείνος που με την καθαρότητά του γνώρισε ο ίδιος στην προσωπική του ζωή «τον ρύπον αποσμύχων των ετέρων, και καθαίρων, και εξ επιμώμων αμωμα τω Θεώ δώρα προσφέρων» καθιστά τον εαυτό του συνεργάτη των νοερών δυνάμεων (οη’). Ο πνευματικός θεραπευτής πλησιάζει τον ψυχικά τραυματισμένο άνθρωπο με προσοχή, ευαισθησία και τρυφερότητα, αγάπη πληθωρική, γνώση, κυρίως δε με την Χάρη του Θεού. Δεν παίζει με την σωτηρία του άλλου, δεν κοροϊδεύει εκείνον που προσέρχεται σ’ αυτόν και αναζητεί την τέτοια κάθαρση των εσωτερικών παθών.\nΠράγματι, είναι φοβερό να πλησιάσει κανείς τον κληρικό για να ικανοποιήσει όλη αυτήν την εσωτερική του πείνα, να καθαρίσει τα έλκη της ψυχής του, να αποβάλει όλον αυτόν τον εσωτερικό ρύπο και, όμως, να βλέπει την αύξηση των εσωτερικών παθών και την συσσώρευση του υπαρξιακού κενού και της υπαρξιακής αγωνίας, να βλέπει ακόμη περισσότερο τον πνευματικό θάνατο να τον διακατέχει.Τότε τραυματίζεται βαθύτερα και αγωνια περισσότερο.\nΑφού είδαμε ποιός πρέπει να είναι ο θεραπευτής και ποιός είναι ο άρρωστος άνθρωπος, θα προχωρήσουμε για να εξετάσουμε τους τρόπους θεραπείας που ασκεί ο Θεός δια του εμπείρου και ικανού θεραπευτού.\nΣε προηγούμενη ενότητα αναφερθήκαμε για λίγο στην παρουσία και αναγκαιότητα του ικανού και πεπειραμένου θεραπευτού κληρικού, ο οποίος, βέβαια, εννοείται ότι έχει προηγουμένως ο ίδιος θεραπευθεί. Αναγκαστικά, επειδή τα θέματα αυτά, δηλαδή η θεραπεία, ο θεραπευτής και οι τρόποι θεραπείας συνεφάπτονται, γι’ αυτό σε μερικά σημεία θα επανερχόμαστε.\nΚατ’ αρχήν, για την άσκηση και εφαρμογή της καταλλήλου θεραπευτικής μεθόδου χρειάζεται να υπάρχει γνήσιος και όχι νόθος πνευματικός - θεραπευτής.Ο ίδιος ο θεραπευτής πρέπει να γνωρίζει καλά τον εαυτό του και να έχει άπειρη αγάπη προς τον θεραπευόμενο, τον Χριστιανό. Ο Χριστιανός πρέπει να χαίρεται και με την απλή παρουσία του πνευματικού του ιατρού. Τελικά,η ίδια η ύπαρξη του θεραπευτού ωφελεί τον άρρωστο πνευματικά. Γράφει ο άγιος Ιωάννης: «ίνα, τον ιατρόν ορών ο νοσών, ευφραίνηται, ει και μηδέν ίσως παρ’ αυτου ωφελείται» (ι’). Και, βέβαια, αυτό σημαίνει ότι ο θεραπευτής πρέπει να έχει σαφή γνώση ότι «η κατ’ έννοιαν αμαρτία του προεστώτος», δηλαδή η αμαρτία του θεραπευτού που γίνεται με λογισμούς, είναι χειρότερη από την κατ’ ενέργειαν αμαρτία του υπηκόου (ξ’). Η γνώση αυτή θα τον κάνει να είναι πολύ διακριτικός και θεραπευτικός, γιατί διαφορετικά θα επιβάλει δυσβάστακτα φορτία.\nΔεν είναι εύκολη η θεραπεία των ασθενών. Χρειάζεται αγάπη, πνευματική ανδρεία, γιατί κατά την πορεία της θεραπείας θα δημιουργηθούν πολλά προβλήματα και θα γίνουν πολύ λεπτοί χειρισμοί, ακριβώς διότι έχει να κάνει κανείς με τον λεπτό, ευαίσθητο ψυχικό κόσμο του ανθρώπου, με τις τόσο λεπτές διεργασίες. Γι’ αυτό και πρέπει ο θεραπευτής να καταβάλει «και πάσαν την σπουδήν, την αγάπην, την θέρμην, την επιμέλειαν, και την προς Θεόν ικεσίαν, επί τον λίαν πεπλανημένον, και συντετριμμένον» (οθ’). Ο άρρωστος εδώ χαρακτηρίζεται συντετριμμένος, γι’ αυτό και χρειάζονται λεπτές επεμβάσεις. Πρέπει ο θεραπευτής να έχει την ικανότητα να φανερώνει στον άρρωστο όχι απλώς τα εξωτερικά τραύματα και τα φαινόμενα, αλλά τα αίτια της ψυχικής ασθενείας, τα οποία δεν φαίνονται εξωτερικά (κβ΄). Επίσης πρέπει να διακρίνει τους προσερχομένους σε αυτόν ανάλογα με τις επιθυμίες τους, με το τι θέλουν από τον ιατρό. Να αναδέχεται την πνευματική θεραπεία των ανθρώπων, αφού ξεχωρίσει μεταξύ «γνησίων τέκνων», «εκ διγαμίας», «εκ παιδισκών» και «ετέρα χαμαιρρίφη». Γιατί, πράγματι, δεν ζητούν το ίδιο όλοι οι προσερχόμενοι ασθενείς. Οπότε, είναι απαραίτητη η διάκριση σε αυτήν την λεπτή επέμβαση που γίνεται στον ψυχικό κόσμο. Πάντως, όπως υπογραμμίζει ο άγιος Ιωάννης ο Σιναΐτης, απαιτείται ολοκληρωτική προσφορά του πνευματικού θεραπευτού κατά το υπεύθυνο αυτό έργο, ήτοι απαιτείται «αναδοχή, κυρίως, ψυχής δόσις, αντί υπέρ ψυχής του πλησίον κατά πάντα». Η αναδοχή αυτή άλλοτε συνδέεται με αμαρτήματα του παρελθόντος και άλλοτε με αμαρτήματα του μέλλοντος (νζ’). Οπότε, φαίνεται και από αυτό μόνο το έργο ότι ο θεραπευτής πρέπει να έχει πνευματική δύναμη μεγάλη. «Δυνάμεως ημίν χρεία πνευματικής, ω τίμιε, προ πάντων», γιατί άλλοτε θα χρειασθεί να κρατήσουμε τα νήπια από το χέρι και να τα οδηγήσουμε στον ορθό δρόμο και άλλοτε θα χρειασθεί τα πολύ νήπια και τους πολύ αδύνατους να τους ανυψώσουμε και κρατήσουμε στους ώμους(sγ’). Οπότε, το έργο της πνευματικής πατρότητος είναι βαρύ, λεπτό, καθοριστικό, υπεύθυνο, θυσιαστικό.\nΒέβαια, και εδώ πρέπει να υπενθυμίσουμε ότι το έργο του πνευματικού θεραπευτού δεν γίνεται ανθρωποκεντρικά και αυτόνομα. Απαιτείται συντονισμός της θείας Χάριτος με την ελευθερία του ασθενούς.Η ίαση των ψυχικών τραυμάτων των ανθρώπων δεν γίνεται με ανθρώπινες συμβουλές και μεθόδους εργαστηρίου, αλλά με την ενέργεια του Θεού και την συνέργεια του πνευματικού θεραπευτού.Σε όλο το κείμενο του αγίου Ιωάννου του Σιναΐτου γίνεται λόγος γιαπροσευχή, γιαεπέμβαση του Θεού, για το ότιο πραγματικός θεραπευτής είναι ο Θεόςκαι όχι ο άνθρωπος. Αλλά και πάλι δεν μπορεί να ενεργήσει ο Θεός, ούτε να βοηθήσει ο ικανός και πεπειραμένος πνευματικός, αν δεν συνεργήσει και ο άρρωστος άνθρωπος. Στην Ορθόδοξη θεραπευτική επιστήμη όλα γίνονται με ελευθερία, ποτέ με την βία και την επιβολή.\nΣε όλο το κείμενό του, ο άγιος Ιωάννης ο Σιναΐτης δίνει μεγάλη σημασία στηνολοπρόθυμη και αβίαστη προσέλευση του αρρώστουκαι, μάλιστα, στην ολοκληρωτική βοήθειά του για την δική του θεραπεία. Η ελευθερία του ανθρώπου είναι απαραβίαστη. Κάπου τονίζει ότι ούτε ο κυβερνήτης μπορεί να σώσει το πλοίο χωρίς την συνέργεια των ναυτών, ούτε και ο ιατρός να θεραπεύσει τον άρρωστο «μη πρότερον δυσωπηθείς παρ’ αυτού, και δια της του τραύματος φανερώσεως προτραπείς ολοπίστως» (λστ’). Δηλαδή, χρειάζεται εμπιστοσύνη του αρρώστου στον θεραπευτή του, παράκληση να τον συνδράμει και, βέβαια, οικειοθελής αποκάλυψη του τραύματος. Σε όλη αυτήν την κίνηση υπάρχει απόλυτη ελευθερία. Γιατί, πράγματι, είναι αδύνατη η σωτηρία «εκείνων (των αρρώστων) μη συνεργούντων» (ξδ’) αυτών των ιδίων. Βέβαια, υπάρχει περίπτωση που ο άρρωστος άνθρωπος αισθάνεται την δειλία και την αδυναμία του και, γι’ αυτό, προσφέρει όλη την θέλησή του στον έμπειρο θεραπευτή, αλλά και σε αυτήν την περίπτωση προϋποτίθεται η ελεύθερη αυτοπροσφορά του. Οι άνθρωποι στην κατηγορία αυτή ζήτησαν «εκουσίω βία ιατρεύσαι» και, βέβαια, σε αυτήν την περίπτωση ο άγιος Ιωάννης ο Σιναΐτης συνιστά να υπακούσουν οι ιατροί στην ελεύθερη προσφορά των ασθενών (λα’). Πάντως, η θεραπεία δεν μπορεί να επιτευχθεί έξω από την ελευθερία και το φιλότιμο των πνευματικών παιδιών, γι’ αυτό και ο «γνήσιος υιός, εν απουσίαις πατρός γνωρίζεται» (νη’). Άλλωστε, όταν κάνουμε λόγο για θεραπεία στην Ορθόδοξη παράδοση, εννοούμε το να ρυθμιστεί κατάλληλα ο πνευματικός οργανισμός του ανθρώπου, ώστε να μη χρειάζεται συνεχείς παρεμβάσεις και εξαρτήσεις. Ο άνθρωπος, ελευθερωμένος από την δουλεία που θέλουν να επιβάλλουν τα κτίσματα και ο κόσμος των παθών, πορεύεται τον δρόμο της συνεχούς ανόδου και προόδου.\nΣυνέπεια της ελευθερίας που πρέπει να έχει ο άρρωστος άνθρωπος είναι και ο τρόπος της εξομολογήσεως. Δηλαδή, σημαντικό θεραπευτικό μέσο είναι το μυστήριο της εξομολογήσεως, κατά το οποίο ο άρρωστος, με την απόλυτη δική του ελευθερία, αποκαλύπτει τα εσωτερικά του τραύματα. Στο σημείο αυτό ο άγιος Ιωάννης ο Σιναΐτης είναι πολύ εκφραστικός. Βέβαια, γνωρίζουμε πολύ καλά ότι υπάρχουν δύο είδη εξομολογήσεως, ήτοι η φανέρωση των ψυχικών τραυμάτων ώστε αυτά να τύχουν της θεραπευτικής επεμβάσεως, αλλά και η εξαγόρευση των λογισμών, ώστε ο άνθρωπος να λάβει πνευματική κατεύθυνση.\nΟ άγιος Ιωάννης προσφέρει πολύ σημαντικές πληροφορίες για την εξομολόγηση.Κατ’ αρχάς, η εξαγόρευση πρέπει να γίνεται με την απόλυτη ειλικρίνεια και ελευθερία του ασθενούς, γιατί τότε προσφέρεται αποτελεσματική βοήθεια. «Γίνεται γαρ αυτοίς και δια της προ ημάς εξαγορεύσεως ου μετρία συγχώρησις». Και αυτό συνδέεται με το ότι, όπως συμβουλεύει, και αν δε λοιπά πάντα κατ’ είδος νύκτωρ τε και μεθ’ ημέραν ανακινείν τω νοι πλημμελήματα» (ξα’). Και το λέγει αυτό ο άγιος Ιωάννης, διότι όταν ο άρρωστος κάνει λεπτομερείς αναλύσεις, κατά κάποιον τρόπο ηδονίζεται και ευχαριστείται με την ανάμνηση, οπότε διενεργούνται λεπτές διεργασίες και αλλοιώσεις στον εσωτερικό του κόσμο.\nΦυσικά, υπογραμμίζει και το απόρρητο της εξομολογήσεως, αφού δεν είναι επιτρεπτό ο θεραπευτής να ανακοινώσει σε άλλους το περιεχόμενο της εξαγορεύσεως του εξομολογουμένου. Ο θεραπευτής δεν πρέπει να φανερώνει τις ψυχικές αποκαλύψεις που του έκαναν οι άλλοι. Αυτό το θέτει σε βάση θεολογική και σωτηριολογική, αφού αφ’ ενός μεν ο Θεός δεν αποκαλύπτει την εξομολόγηση που άκουσε, αφ’ ετέρου δε γιατί μια ενδεχόμενη αποκάλυψη δημιουργεί τεράστια σωτηριολογικά προβλήματα στους εξομολογουμένους, αφού σε τέτοια περίπτωση «αυτούς ανίατα νοσείν παρασκευάση» (πγ΄).\nΘα πρέπει όμως στην συνέχεια να εξετάσουμε για λίγο και τους τρόπους τους οποίους θα χρησιμοποιήσει ο καλός θεραπευτής, αφού υπάρχει διαφορά των προσερχομένων, από άποψη πνευματικής ηλικίας, τρόπου ζωής, ψυχικών ασθενειών κ.λπ. Ο πεπειραμένος πνευματικός ιατρός πρέπει να γνωρίζει όλα αυτά, γιατί, διαφορετικά, διαστρεβλώνεται ο τρόπος και η μέθοδος θεραπείας, καταργείται η ελευθερία του ανθρώπου.\nΟ θεραπευτής πρέπει να γνωρίζει «εν ποίοις, και πως, και πότε» πρέπει να εφαρμόζονται διάφορες παραγγελίες της Αγίας Γραφής (κθ’). Ο χρόνος και ο τρόπος ζωής των ανθρώπων παίζουν σπουδαίο ρόλο για την μέθοδο θεραπείας τους. Όπως ο στρατηγός, έτσι και ο Ποιμήν πρέπει σαφώς να γνωρίζει «την εκάστου των ερχομένων στάσιν και τάξιν» (λε’), γιατί υπάρχει διαφορά μεταξύ πνευματικής ηλικίας και άλλοι χρειάζονται γάλα και άλλοι στερεά βρώματα, αφού άλλωστε «καιρός παρακλήσεως» (νδ’). Οι άνθρωποι έχουν πολλές διαφορές μεταξύ τους, αφού «πολύ το ποικίλον και το διάφορον κέκτηνται». Γι’ αυτό, οι υπεύθυνοι για την μαρτυρική αυτή διακονία, την θεραπεία των ανθρώπων, πρέπει να λαμβάνουν υπ’ όψιν τους «και τους τόπους, και τας αναβιώσεις (ανατροφή), και τας έξεις (τις συνήθειες)» (μστ’). Ακόμη δε είναι διαφορετικές οι προσελεύσεις των ανθρώπων, γι’ αυτό και κάθε άνθρωπος θέλει την δική του αντιμετώπιση (μδ’).\nΕίναι σημαντικός ένας λόγος του αγίου Ιωάννου του Σιναΐτου, σύμφωνα με τον οποίο ο θεραπευτής δεν πρέπει να εργάζεται με την δικαιοσύνη ούτε να φροντίζει να αποδίδει πάντοτε το δίκαιο, γιατί δεν αντέχουν όλοι οι άνθρωποι το ίδιο. Και παρουσιάζει τον τρόπο που αντιμετώπισε ένας σοφός και διακριτικός Γέροντας σε περιπτώσεις δύο αδελφών, οι οποίοι προφανώς μάλωσαν μεταξύ τους. Ο ένας ήταν ένοχος, αλλά περισσότερο αδύνατος, και ο πνευματικός εκείνος θεραπευτής τον ανεκήρυξε αθώο. Ο άλλος ήταν αθώος, αλλά, επειδή ήταν δυνατός και ανδρείος, τον κατεδίκασε ως ένοχο, και αυτό «ίνα μη δια δικαιοσύνης πλείον το σχίσμα γένηται». Βέβαια, ιδιαιτέρως μίλησε ανάλογα στον καθένα, ιδίως στον ψυχικά ένοχο (π’). Βλέπει κανείς εδώ ότι η θεραπεία των ανθρώπων δεν γίνεται με βάση τα δικαστήρια και την απονομή της δικαιοσύνης, αλλά με βάση την ιατρική επιστήμη, δηλαδή τις δυνατότητες που έχει κάθε άνθρωπος.\nΗ γνώση που πρέπει να διαθέτει ο θεραπευτής για να θεραπεύσει τις ψυχικές ασθένειες των προσερχομένων είναι απαραίτητη, γιατί συνδέεται στενά με τους τρόπους θεραπείας και με τα φάρμακα τα οποία θα δώσει. Δεν απαιτείται μόνον σωστή διάγνωση, ούτε γνώση της ιδιαιτερότητος κάθε ανθρώπου, αλλά επίσης και σωστή χορήγηση των φαρμάκων. Θα δούμε μερικούς τρόπους θεραπείας, όπως τους παρουσιάζει ο άγιος Ιωάννης, ο έμπειρος αυτός καθοδηγητής των ψυχών.\nΗ χορήγηση των πνευματικών φαρμάκων συνδέεται στενά με την συμπάσχουσα καρδιά του θεραπευτού. Δηλαδή, ο πνευματικός θεραπευτής συμμετέχει στον πόνο και στην ψυχική κατάσταση του αδερφού. Ο Ηγούμενος πρέπει σαφώς να γνωρίζει «το πασι κατά την εαυτών αξίαν προσπάσχειν και συνδιατίθεσθαι» (ιδ’). Μόνον μέσα από την «συμπάσχουσα καρδία» γίνεται αποτελεσματική θεραπεία. Ο πόνος του άλλου γίνεται δικός του πόνος και ο ίδιος πάσχει με την κατάσταση του αρρώστου. Δεν πρόκειται για μια αντικειμενοποιημένη ιατρική, αλλά για μια πολύ προσωποποιημένη. Η πνευματική επέμβαση γίνεται με τέτοιο τρόπο, ώστε να μεταβάλει τους πονηρούς μοναχούς σε απλούς και όχι οι απλοί και ευθείς μοναχοί να γίνονται πονηροί και πολύπλοκοι στους λογισμούς.\nΑπαιτείται ιδιαιτερότητα και σύνεση.\nΣε ένα θαυμάσιο κείμενο, έχοντας υπ’ όψιν του τα εργαλεία που χρησιμοποιούν οι ιατροί της εποχής εκείνης για να θεραπεύσουν τις σωματικές ασθένειες, τα προσαρμόζει και στον τρόπο της επεμβάσεως σε ψυχικά τραύματα και νοσήματα. Ο πνευματικός θεραπευτής πρέπει να χρησιμοποιεί «έμπλαστρον», για θεραπεία εσωτερικών παθών που δεν φαίνονται και για κάθαρση του εσωτερικού κόσμου χρησιμοποιεί «πόσιν», δηλαδή ιατρικό υγρό, για καθάρισμα του ψυχικού οφθαλμού «κολλύριον», και για χειρουργική επέμβαση, όταν πρόκειται να καθαρίσει κάποια σαπίλα, χρησιμοποιεί «ξυρίον», δηλαδή ξυράφι και «φλεβοτόμον» και «μάχαιραν». Όμως, δεν αρκείται στην επέμβαση και στην χρησιμοποίηση των κατάλληλων εργαλείων, αλλά χρησιμοποιεί διάφορα εργαλεία και φάρμακα, κατά την διάρκεια της επεμβάσεως, και μετά από αυτήν, ήτοι «σπόγγον», δηλαδή δρόσισμα του ασθενούς με γλυκά και ήπια και απλά λόγια, «καυτήρα», δηλαδή κανόνα και επιτίμιο από αγάπη για ένα μικρό χρονικό διάστημα, «άλειμμα», δηλαδή αλοιφή, ήτοι έναν λόγο ή μια παρηγοριά για την ανακούφιση του ασθενούς, «υπνωτικόν», δηλαδή να σηκώσει ο θεραπευτής το φορτίο του υποτακτικού, ώστε να έχει ο υποτακτικός «τύφλωσιν οσίαν» και να μη βλέπει τα καλά έργα. Βέβαια, υπάρχουν περιπτώσεις που ο θεραπευτής πρέπει να χρησιμοποιεί «μάχαιρα», ώστε να αποκόπτει ένα μέλος σεσηπός για την αφέλεια των άλλων αδελφών (ιβ’).\nΦαίνεται καθαρά, όπως το περιγράφει ο άγιος Ιωάννης, ότι ποικίλλουν τα φάρμακα και τα εργαλεία. Άλλοτε απαιτείται θεραπεία, άλλοτε εκκένωση των βρωμάτων, άλλοτε χειρουργική επέμβαση και άλλοτε εκτομή. Αλλά και η χειρουργική επέμβαση πρέπει να γίνεται με διακριτικότητα, χωρίς να προκαλεί πόνο στον ασθενή.\nΤα φάρμακα που δίδονται στους ψυχικά αρρώστους πρέπει να είναι ανάλογα με την πνευματική τους κατάσταση.Συνιστά: «σκοπείν δε μάλλον και προσφυώς αρμόζειν τα φάρμακα». Σε εκείνους που αμάρτησαν πάρα πολύ πρέπει να προσφέρεται παρηγορία για να μη πέσουν στην απόγνωση, στους υπερηφάνους και εγωιστάς χρειάζεται στενή και τεθλιμμένη οδός (λβ’).\nΓια άλλους πρέπει ο θεραπευτής να προσεύχεται με πολλή νήψη (η’, θ’), σε άλλους θα προσφέρει τον λόγο του και την διδασκαλία του (ζ’), άλλους θα ελέγχει και θα τους προκαλεί και λίγο πόνο «ίνα μη μακροχρονίση, η τελευτήση εκ σιωπής επαράτου» (κστ’, κζ’). Άλλους ωφελεί η της «εξόδου υπόμνησις» (πα’), άλλους άλλα, και η κοινότητα ωφελείται από την «ατιμία», δηλαδή από τον εξευτελισμό του ασθενούς (πθ’), άλλοι χρειάζονται βαρύτατα επιτίμια (νη’). Ο θεραπευτής δίδει στον καθένα ανάλογα με το τι θα τον ωφελήσει πνευματικά. Διαφορετικός είναι ο τρόπος προσεχής που καθορίζεται στον καθένα. Ακόμη δε διαφορετική είναι η δίαιτα που χορηγείται. Μάλιστα, χρησιμοποιώντας την διαγωγή ενός πεπειραμένου Ηγουμένου, λέγει ότι προτιμούσε να εκδιώξει κάποιον από το μοναστήρι, γιατί έτσι θα ωφεληθεί ο ίδιος περισσότερο, παρά να παραμένει στο μοναστήρι και εν ονόματι μιας φιλανθρωπίας και συγκαταβάσεως να μένει στο θέλημά του (sδ’).\nΟ κάθε άνθρωπος βοηθείται και ωφελείται διαφορετικά. Στον έναν, όταν ανάψει ο θείος έρως, δεν ισχύει ο φόβος των λόγων. Στον άλλον, η παρουσία του φόβου της κολάσεως δημιούργησε υπομονή σε όλους τους κόπους, και στον άλλον η ελπίδα της Βασιλείας των Ουρανών τον οδήγησε στην περιφρόνηση όλων των επιγείων (λδ’).\nΕίναι σαφές με όσα προηγήθηκαν ότι ο τρόπος θεραπείας είναι μια σταυρική διακονία, δεν είναι μία επιπόλαια πράξη. Η ιδιαιτερότητα κάθε ανθρώπου, αλλά και η ιδιοσυγκρασία του απαιτούν διαφορετική αντιμετώπιση, κυρίωςαπαιτούν διεισδυτικό, ευαίσθητο, πεπειραμένο πνευματικό ιατρό, ο οποίος όχι μόνον θα κάνει ορθή διάγνωση και ορθή θεραπεία, αλλά κυρίως θα είναι έτοιμος να συμπάσχει με τον ασθενή, να αισθάνεται πάνω στην δική του ψυχή, αλλά και στο σώμα του τον πόνο και την οδύνη της πνευματικής καθοδηγήσεως.Η πνευματική ιατρική επιστήμη δεν είναι μια εγκεφαλική διακονία, αλλά μια μαρτυρική ζωή, κατά το πρότυπο του Χριστού και πάντων των αγίων, όπως και του Προφήτου Μωϋσέως, που καθοδηγούσε με πόνο έναν σκληροτράχηλο λαό.\nΜέχρι τώρα κάναμε λόγο για το τι ακριβώς είναι η πνευματική ασθένεια, ποιός είναι ο κατάλληλος θεραπευτής, τι είναι η θεραπεία και βεβαίως πως επιτυγχάνεται. Απομένει να υπογραμμίσουμε ότιη θεραπεία του ανθρώπου δεν έγκειται απλώς σε μια ψυχολογική υποστήριξη και μια ατομικιστική πράξη, αλλά κυρίως και προ παντός είναι πορεία για να φθάσει ο άνθρωπος από την ατομικότητά του στην προσωπική σχέση, από την φιλαυτία στην φιλοθεΐα και στην φιλανθρωπία, από την ιδιοτελή στην ανιδιοτελή αγάπη. Ακριβώς γι’ αυτόν τον λόγο η θεραπεία γίνεται μέσα σε ένα ορισμένο πνευματικό κλίμα.\nΗ Εκκλησία, η οποία εκλαμβάνεται ως οικογένεια, αλλά και ως πνευματικό νοσοκομείο, είναι ο κατάλληλος χώρος της ασκήσεως της θεραπευτικής αγωγής. Ήδη έχουμε υπογραμμίσει ότι οι ψυχικές ασθένειες είναι αποτέλεσμα της απώλειας της σχέσης του ανθρώπου με τον Θεό, τον συνάνθρωπο, τον εαυτό του και ολόκληρη την κτίση. Η πτώση του ανθρώπου συνδέεται στενότατα με την απώλεια της σχέσης. Επομένως, η θεραπεία έγκειται στην απόκτηση της πραγματικής σχέσης με τον Θεό, τον συνάνθρωπο, τον εαυτό του και την κτίση.Αυτό πραγματοποιείται μέσα στον χώρο της Εκκλησίας.\nΤο όλο κείμενο του αγίου Ιωάννου του Σιναΐτου που μελετούμε προϋποθέτει ένα κοινόβιο, ένα Μοναστήρι. Αναφέρεται σε έναν Ηγούμενο, που είναι ο Ποιμήν, και του οποίου έργο είναι η θεραπεία των ψυχικών και σωματικών παθών των μοναχών. Στο σημείο αυτό δεν πρέπει να επιμείνουμε πολύ, γιατί και μια απλή ανάγνωση του κειμένου «Προς Ποιμένα» το επιβεβαιώνει.\nΑπλώς θα ήθελα να υπογραμμίσω ότι ο άγιος Ιωάννης κάνει λόγο για προσοχή στην υποδοχή των «θρεμμάτων» (πθ’), ώστε να θέλουν να ενταχθούν στην ποίμνη έχοντας αγνή διάθεση και ζήλο για την σωτηρία τους. Η κατάλληλη ηλικία προσελεύσεως θεωρείται απαραίτητη, ώστε να μην υπάρχει μεταμέλεια αργότερα, μετά την αποδοχή του μοναχικού σχήματος (ο’). Αλλά, καίτοι οι μοναχοί ζουν σε μια ορισμένη κοινότητα, εν τούτοις πρέπει να υπάρχει και η δυνατότητα της ελευθερίας ανάλογα με τις ηλικίες. Ο προεστώς πρέπει να προσέχει το θέμα αυτό, γιατί, άλλωστε, «και καταστάσεις και κατοικήσεις προς τας σωματικάς ηλικίας διάφοροι» (ξθ’). Επίσης, απαιτείται ιδιαίτερη προσοχή, γιατί η συγκατοίκηση των αγωνιστών με τους ραθύμους δημιουργεί πολλούς κινδύνους (ξγ’).\nΕπομένως, η κοινότητα, το κοινόβιο, το Μοναστήρι, εκλαμβάνεται ως μία θεραπευτική κοινότητα, μέσα στην οποία ο άνθρωπος εντάσσεται για την θεραπεία του,για να γίνει πρόσωπο, αλλά και να αποκτήσει ουσιαστική κοινωνία με τους άλλους. Στην θεραπευτική αυτή κοινότητα υπάρχει ο ειδικός θεραπευτής, αλλά και άλλοι πνευματικοί αδελφοί, οι οποίοι βοηθούν τους παρευρισκομένους αδελφούς.\nΤο επίκεντρο όμως, της κοινότητας δεν είναι ο άνθρωπος, δηλαδή η κοινότητα δεν συγκροτείται σε ανθρωποκεντρικό επίπεδο. Κέντρο είναι ο Θεός, αφού και αυτός ο Ποιμήν - Ηγούμενος ενεργεί την αποστολή του με την δύναμη και ενέργεια του Θεού. Έτσι, λοιπόν, η κοινότητα που έχει υπ’ όψιν του ο άγιος Ιωάννης ο Σιναΐτης είναι Μοναστήρι, το κέντρο είναι ο Ιερός Ναός, μέσα στο οποίο τελείται η θεία Ευχαριστία, αυτή η κατ’ εξοχήν κοινωνική πράξη, αφού δι’ αυτής αποκτούμε ενότητα με τον Θεό και τους αδελφούς, ακόμη δε και με όλη την κτίση, και βέβαια, η όλη λατρεία που γίνεται μέσα στον Ιερό Ναό. Σε κάποιο σημείο ο άγιος Ιωάννης αναφέρει ότι ένας από τους θεοφιλείς ανθρώπους του είπε ότι «πάντοτε μεν, μάλιστα δε εν ταις ετησίαις και Δεσποτικαίς εορταίς, ο Θεός τους εαυτού θεράποντας δωρεαίς αμείβεται» (ιζ’). Εδώ φαίνεται ότι δεν πρόκειται για μια ουμανιστική θεραπεία, για μια ψυχολογική ισορροπία, αλλά για δωρεές που προέρχονται από τον Θεό και μάλιστα κατά την διάρκεια των Δεσποτικών εορτών. Προϋποτίθεται λατρευτική σύναξη των μελών της Εκκλησίας. Μάλιστα δε η πορεία του ανθρώπου προς την ένωσή του με τον Θεό εκλαμβάνεται μέσα από την εικόνα της θείας Ευχαριστίας (sγ’)·\nΗ ύπαρξη της κοινότητος και η τέλεση της θείας Ευχαριστίας και της λατρείας συνδέεται αναπόσπαστα με ένα άλλο απαραίτητο στοιχείο της θεραπείας του ανθρώπου και αυτό είναι ηδογματική αλήθεια της Εκκλησίας, τα δόγματα και η λεγομένη πίστη. Ο άγιος Ιωάννης θα συστήσει στον Ποιμένα: «Πίστεως απαθούς, και δογμάτων ευσεβών προ πάντων κληρονομίαν τοις υιοίς καταλίμπανε· ίνα μη μόνον τους υιούς, αλλά και τα έκγονά σου Κυρίω δι’ οδού ορθοδοξίας προσαγάγης» (sζ’). Η Ορθοδοξία συναπαρτίζεται και συνίσταται από την απαθή πίστη και τα ευσεβή δόγματα. Δια της Ορθοδόξου αυτής πίστεως προσάγει κανείς στον Κύριο όχι μόνο τα πνευματικά του τέκνα, αλλά και τα εγγόνια. Και, βέβαια, αυτή είναι η μεγαλύτερη πνευματική κληρονομιά.\nΕπομένως, οι τρεις αυτοί παράγοντες είναι οι απαραίτητες προϋποθέσεις για την θεραπεία του ανθρώπου, ήτοι η Κοινότητα - Εκκλησία, η Ευχαριστία - λατρεία, και η Ορθοδοξία (απαθής πίστη, ευσεβή δόγματα). Αλλά και αυτός ακόμη ο ησυχαστής και ερημίτης δεν αποδεσμεύεται από την κοινότητα, διότι ή είχε ζήσει προηγουμένως σε μια κοινότητα ή ακόμη εμπνέεται από αυτήν, γιατί ζει μέσα στο πνεύμα της κοινότητος, αφού, αγαπώντας τον Θεό και έχοντας κοινωνία μαζί Του, έχει κοινωνία με όλο τον κόσμο και, βέβαια, αισθάνεται την ανάγκη να εκκλησιασθεί και να κοινωνήσει του Σώματος και του Αίματος του Χριστού. Το γεγονός πάντως είναι ότι όταν ο άνθρωπος κατορθώσει να γνωρίσει τα βάθη της υπάρξεώς του και το κακό που βρίσκεται εντός του, και μάλιστα όταν, με την Χάρη του Θεού και την βοήθεια του έμπειρου πνευματικού ιατρού, θεραπευθεί ψυχικά, τότε γνωρίζει το βάθος του κακού, αλλά και το ύψος της λυτρώσεως του.Είναι αρκετό να ζήσει κανείς την πτώση και την ανάσταση μέσα στα έγκατα της υπάρξεώς του. Τότε γνωρίζει όλον τον κόσμο.\nΗ θεραπεία του ανθρώπου είναι το σπουδαιότερο έργο που μπορεί να επιτελεσθεί πάνω στη γη. Ο άγιος Ιωάννης θα πει: «μη μακάριζε τους χρήματα προσφέροντας, μακάριε·αλλά τους πρόβατα λογικά Χριστώ ανατιθέντας». Δεν υπάρχει άλλο πιο ευπρόσδεκτο δώρο στον Χριστό από «το ψυχάς λογικάς δια μετανοίας προσφέρειν». Και αυτό γιατί ολόκληρος ο κόσμος δεν αξίζει όσο μία ψυχή, αφού «ο μεν παρέρχεται, η δε άφθαρτος και έστι και διαμένει» (s’).\nΟ θεραπευτής με την καθαρότητά του, που δεν είναι έργο δικό του, αλλά δώρο του Θεού, αποσμήχει (σπογγίζει) τον ρύπο των άλλων, αποδεικνύει τον εαυτό του «συνεργόν των ασωμάτων και νοερών Δυνάμεων», αφού αυτό είναι το δικό τους έργο (οη’).\nΤελικά, οι άνθρωποι σήμερα ζητούν την θεραπεία, όπως την περιγράφει και την παρουσιάζει ο άγιος Ιωάννης ο Σιναΐτης, και την προσφέρει η Ορθόδοξη Εκκλησία. Και όταν αναζητεί την δικαιοσύνη, την ειρήνη, την ισότητα μεταξύ των ανθρώπων, στο βάθος ζητεί την θεραπεία, δηλαδή την σωστή σχέση του με τον Θεό, τους άλλους, τον εαυτό του και την κτίση. Τα παράπονα, οι μεμψιμοιρίες του, οι συνεχείς γογγυσμοί, οι γκρίνιες δημιουργούνται γιατί στο βάθος του ο άνθρωπος δεν ζει την πληρότητά του. Και, βέβαια,για το έργο αυτό είναι απαραίτητη η παρουσία ενός ευαίσθητου, υπομονετικού πνευματικού, ο οποίος να είναι ο ίδιος ψυχικά ελεύθερος, να σέβεται απόλυτα την ελευθερία του άλλου και να τον οδηγεί πράγματι στην ελευθερία του πνεύματος και όχι σε ιδιοτελείς δικές του επιδιώξεις.\nΑΠΟ ΤΟ ΠΕΡΙΟΔΙΚΟ: ΝΕΑ ΚΟΙΝΩΝΙΟΛΟΠΑ 30 - ΚΟΙΝΩΝΙΟΛΟΓΙΚΗ ΕΠΙΘΕΩΡΗΣΗ ΤΗΣ ΝΕΑΣ ΕΛΛΑΔΑΣ -Β’ ΠΕΡΙΟΔΟΣ 13οςΧΡΟΝΟΣ - ΑΝΟΙΞΗ 2000 - ΕΚΔΟΣΕΙΣ ΠΑΠΑΖΗΣΗ – ΨΗΦΙΟΠΟΙΗΣΗ: ΑΝΤΙΑΙΡΕΤΙΚΟΝ ΕΓΚΟΛΠΙΟΝ www.egolpion.com\nΕτικέτες πατερικη διδασκαλια


Κορονοϊός – Βασιλακόπουλος: «Δεν θα σταματήσει το τέταρτο κύμα αν δεν εμβολιαστούμε» - Tromaktiko.gr\nΚορονοϊός – Βασιλακόπουλος: «Δεν θα σταματήσει το τέταρτο κύμα αν δεν εμβολιαστούμε»\n15 Ιουλίου 2021 08:31\nO καθηγητής πνευμονολογίας-εντατικής θεραπείας στο ΕΚΠΑ, Θεόδωρος Βασιλακόπουλος, επισήμανε πως ο μόνος τρόπος να αντιμετωπιστεί το τέταρτο κύμα της πανδημίας είναι ο εμβολιασμός\nΜεταξύ άλλων μιλώντας στο Mega, o κ. Βασιλακόπουλος τόνισε ότι οι γονείς πρέπει να εμβολιάσουν άφοβα τα παιδιά τους. Παράλληλα, τάχθηκε υπέρ της υποχρεωτικότητας του εμβολιασμού σε συγκεκριμένες κατηγορίες επαγγελματιών, εξηγώντας πως δεν υπάρχει άλλος δρόμος.\n«Όταν είμαι εμβολιασμένος η πιθανότητα να νοσήσω είναι τρομερά μικρότερη. Και αν νοσήσω στη μεγάλη πλειοψηφία των περιπτώσεων θα νοσήσω πολύ ελαφριά. Δεν έχει καμία σχέση με το να νοσήσω με κορoνοϊό και να είμαι ανεμβολίαστος. Το εμβόλιο μας δίνει μια πρωτεΐνη και εμείς φτιάχνουμε αντισώματα εναντίον της. Αν νοσήσω με φυσιολογικό τρόπο δεν εκτίθεμαι μόνο σε αυτή την πρωτεΐνη, αλλά και στις υπόλοιπες πρωτεΐνες του κορoνοϊού. Αν νοσήσει κάποιος ξέρει τι θα συμβεί μετά από κάποια χρόνια; Γιατί δεν απασχολεί τον κόσμο αυτό;», διερωτήθηκε ο ίδιος, σχολιάζοντας όσους φοβούνται μακροχρόνιες παρενέργειες των εμβολίων.


υπότιτλοι "Family Guy" Total Recall - υπότιτλοι Ελληνικά 1CD srt (ell)\nFamily Guy υπότιτλοι Ελληνικά S11E18\n"Family Guy" Total Recall S11E18 Ελληνικά υπότιτλοι (2013) 1CD srt\nfamily-guy-11x18-total-recalllol.srt (36463bytes) Εμφάνιση προεπισκόπισης\nFamily Guy S11E18 Total Recall.mkv | 200409827 | Ονόματα ταινιών\nFamily.Guy.S11E18.HDTV.x264-LOL.mp4 | 75276592 | Ονόματα ταινιών\nfamily.guy.s11e18.480p.hdtv.x264-mrs.mkv | 58118899 | Ονόματα ταινιών\nFamily.Guy.S11E18.HDTV.x264.mp4 | 75276815 | Ονόματα ταινιών\nFamily Guy S11E18 Total Recall.mp4 | 344157204 | Ονόματα ταινιών\nFamily.Guy.S11E18.HDTV.XviD-AFG.avi | 231480128 | Ονόματα ταινιών\nAAR-FG-11-18.mkv | 52467741 | Ονόματα ταινιών\nFamily.Guy.S11E18.480p.HDTV.x264-mSD.mkv | 57127089 | Ονόματα ταινιών\n18.Total Recall.mp4 | 61663029 | Ονόματα ταινιών\nFamily Guy - S11E18 - Total Recall [1080p Web x265][AAC 5.1] | 147165157 | Ονόματα ταινιών\nFamily.Guy.S11E18.HDTV.XviD-AFG.avi | 231480132 | Ονόματα ταινιών\nS11E18.Total.Recall.720p.x264.AAC.mp4 | 126522279 | Ονόματα ταινιών\nfamily-guy-11x18-total-recalllol 30.000 FPS\nAnonymous @ 08/05/2013 . 2873x ( 07/01/2018 ) . Προσθήκη στους αγαπημένους . Αναφορά λανθασμένης ταινίας\nFamily.Guy.S11E18.Total.Recall.1080p.WEB.DL.DD5.1.H.264.Ct... 1CD 19/11/2013 136x 0.0 0\nΛεπτομέρειες ταινίας Βαθμολογία ταινίας:7.1 / 10 (582)


ΚΟΛΠΑ-TIPS: Τέσσερις τρόποι να αποφύγετε την κακοσμία της μασχάλης το καλοκαίρι\nΤο καλοκαίρι είναι η εποχή του χρόνου που ιδρώνουμε περισσότερο από οποιαδήποτε άλλη.\n1. Ανθιδρωτικό το βράδυ\nΤο αποσμητικό μπλοκάρει τις άσχημες μυρωδιές, ενώ το ανθιδρωτικό δρα στη ρίζα του προβλήματος, αποτρέποντας την παραγωγή του ιδρώτα. Προτιμήστε να χρησιμοποιήσετε το ανθιδρωτικό το βράδυ ώστε να ενισχύσετε τη δράση του και να προετοιμαστείτε για τις υψηλές θερμοκρασίες του επόμενου πρωινού.\n2. Καλό σκούπισμα μετά το μπάνιο\nΤο καλοκαίρι μπαίνουμε στον πειρασμό να αφήσουμε μερικές δροσερές σταγόνες νερού επάνω στο δέρμα μετά το μπάνιο ή το ντους. Θα πρέπει όμως να σκουπίζετε καλά τις μασχάλες και να αφήνετε να περάσουν περίπου 15 λεπτά πριν εφαρμόσετε αποσμητικό ή ανθιδρωτικό για να είναι πιο αποτελεσματικό το προϊόν.\n3. Αφρόλουτρο με βενζοϊκό υπεροξείδιο\nΗ κακοσμία της μασχάλης οφείλεται στα βακτήρια που ζουν επάνω στην επιδερμίδα. Ένα προϊόν που περιέχει βενζοϊκό υπεροξείδιο δρα ενάντια στα βακτήρια, οπότε βοηθά στην πρόληψη της κακοσμίας. Για να αποφύγετε την ξηρότητα του δέρματος, προσέξτε η περιεκτικότητα του προϊόντος σε βενζοϊκό υπεροξείδιο να μην ξεπερνά το 10%.\n4. Χρησιμοποιήστε αντισηπτικό χεριών\nΕάν δεν βρίσκεστε στο σπίτι και χρειάζεστε μια άμεση λύση ενάντια στην κακοσμία της μασχάλης, ρίξτε επάνω στο δέρμα μερικές σταγόνες αντισηπτικού υγρού για τα χέρια. Η δράση αυτών των προϊόντων ενάντια στα βακτήρια θα σας χαρίσει προσωρινά λίγη φρεσκάδα.


Και ο ταλαντούχος Ανδρέας Στρατουδάκης στα βραβεία "Πρόσωπα" της χρονιάς | Westcity.gr\nΚαι ο ταλαντούχος Ανδρέας Στρατουδάκης στα βραβεία «Πρόσωπα» της χρονιάς\nΠερήφανους μας έκανε ο ικανός και ταλαντούχος χορευτής Ανδρέας Στρατουδάκης, που φέτος στην Ολλανδία και σε παγκόσμιο πρωτάθλημα χορού με καροτσάκι έφερε στην χώρα μας 2 μετάλλια και παράλληλα έκανε χαρούμενη και την Πάτρα.\nΉταν η πρώτη διεθνής συμμετοχή μας σε τέτοιου είδους διοργάνωση και η παρουσία του Ανδρέα με την χορεύτρια και παρτενέρ του Εύη Χαμπλά ήταν αισθητή. Κατάφερε να κατακτήσει το χρυσό μετάλλιο στην κατηγορία «Dutch Open» και το χάλκινο μετάλλιο στην κατηγορία «World Paradance Sport International Competition».\nΤο γεγονός ότι έκανε προετοιμασία μόλις 1 μήνα πριν από τους αγώνες προκάλεσε αίσθηση και απέδειξε περίτρανα το μεγάλο ταλέντο που διαθέτει. Φυσικά οι περισσότεροι πήρατε γεύση από τις δυνατότητες του Στρατουδάκη στη συμμετοχή του στο Tsamelo Cup του Άγγελου Τσάμη.\n4η σερί νίκη για τον Α.Ο. Δύμης ΄07 με σούπερ Δημητρόπουλο\nΜε λαμπρότητα γιορτάστηκε ο Άγιος Νικόλαος στις Αλυκές


Πέτσας: Ξεχάστε φέτος το Πάσχα το σούβλισμα του αρνιού, θα το ψήσουμε στο φούρνο (video) - Boxnews.gr\nΠέτσας: Ξεχάστε φέτος το Πάσχα το σούβλισμα του αρνιού, θα το ψήσουμε στο φούρνο (video)\nΣτέλιος Πέτσας – Πάσχα\nΟι δηλώσεις του κυβερνητικού εκπροσώπου Στέλιου Πέτσα για το ψήσιμο αρνιών στις αυλές το Πάσχα.\nΕνώ αυξάνονται καθημερινά τα κρούσματα κορονοϊού στην Ελλάδα, οι αρχές προσανατολίζονται σε νέους τυπικούς αλλά και άτυπους περιορισμούς, όπως επιβεβαιώνουν οι σημερινές δηλώσεις του κυβερνητικού εκπροσώπου Στέλιου Πέτσα για το ψήσιμο του αρνιού το Πάσχα.\nΜιλώντας στον τηλεοπτικό σταθμό ΑΝΤ1, ο κ. Πέτσας κλήθηκε να απαντήσει συγκεκριμένα στο αν θα επιτραπεί σε όσους έχουν ιδιωτική αυλή να ψήσουν οικογενειακά στο σπίτι τους και εκείνος απάντησε επί λέξη: «Εγώ είμαι από χωριό ξέρετε, δεν υπάρχει σπίτι που να πάει κάποιος να ψήσει αρνί ή να βάλει κοκορέτσι και να μην μαζευτεί όλη η γειτονιά αργά ή γρήγορα».\nΠροηγούμενο άρθροΛιάνα Κανέλλη: Δεν θα δώσω τον μισθό μου στο ταμείο για τον Κορονοϊό (video)\nΕπόμενο άρθροΚορονοϊός – Βρετανία: 563 νεκροί σε ένα 24ωρο – Συνολικά 2.352 νεκροί


Κιργιστάν: Ο πρόεδρος Ζεενμπέκοφ δήλωσε έτοιμος να παραιτηθεί προκειμένου να τερματιστεί η κρίση\t| ΚΟΣΜΟΣ | iefimerida.gr\nΒίαιες διαδηλώσεις στο Κιργιστάν μετά τις βουλευτικές εκλογές / Φωτογραφία: AP Photo / Vladimir Voronin\n«Είμαι έτοιμος να εγκαταλείψω τη θέση του προέδρου της Δημοκρατίας του Κιργιστάν μόλις εγκριθούν νόμιμες εκτελεστικές αρχές και βρισκόμαστε στον δρόμο προς τη νομιμότητα», ανέφερε σήμερα σε ανακοίνωσή του. Η παραίτησή του θα γίνει μόλις οριστεί ημερομηνία για νέες εκλογές και γίνουν αλλαγές από την κυβέρνηση, γνωστοποίησε ο Ζεενμπέκοφ.\nΚΟΣΜΟΣ 06/10/2020 12:31\nΩστόσο η πρόταση αυτή του Κιργίζιου προέδρου ίσως να μην συμβάλει στην επίλυση της πολιτικής κρίσης στη χώρα, καθώς η εκπλήρωση των όρων που έχει θέσει δεν είναι εύκολη. Όπως μετέδωσε το ΑΠΕ-ΜΠΕ, ο Ζεενμπέκοφ δεν έχει εμφανιστεί δημοσίως από τη Δευτέρα, διαβεβαιώνοντας μέσω των εκπροσώπων του ότι δεν σκοπεύει να παραιτηθεί και λέγοντας ότι διεξάγει διαπραγματεύσεις με διάφορες πολιτικές ομάδες.\nΒίαιες διαδηλώσεις στο Κιργιστάν, τουλάχιστον ένας νεκρός\nΩστόσο δέχεται πιέσεις από τους πολιτικούς του αντιπάλους, τη Ρωσία και τις υπηρεσίες ασφαλείας του Κιργιστάν να βρεθεί λύση στην κρίση.Βίαιες διαδηλώσεις συγκλόνισαν τη χώρα αυτή την εβδομάδα μετά την ανακοίνωση του μερικού αποτελέσματος των βουλευτικών εκλογών της 4ης Οκτωβρίου, με τους πολίτες να καταγγέλλουν νοθεία και παρατυπίες στη διαδικασία, στην οποία νικητές αναδείχθηκαν δύο κόμματα που πρόσκεινται στον Ζεενμπέκοφ.\nH Ρωσία, περιφερειακή δύναμη που διαθέτει μια στρατιωτική βάση στο Κιργιστάν, αναγνώρισε ως επικεφαλής της υπηρεσίας τον Ομουρμπέκ Σουβαναλίεφ που ανέλαβε τον έλεγχο της GKNB μέσα στο χάος των τελευταίων ημερών. Ο επικεφαλής των ρωσικών υπηρεσιών ασφαλείας (FSB) Αλεξάντρ Μπορτίνικοφ εξέφρασε τη στήριξή του «στις προσπάθειες της GKNB να σταθεροποιήσει τη χώρα και να αποφύγει το χάος», σύμφωνα με το Κρεμλίνο.\nΟ νέος επικεφαλής της υπηρεσίας ασφαλείας δεν διευκρίνισε πού βρίσκεται ο Ζεενμπέκοφ. Προσωπικότητες από διάφορα κόμματα της αντιπολίτευσης δήλωσαν από την πλευρά τους ότι ελέγχουν την εισαγγελία ή ακόμη και το υπουργείο Εσωτερικών. Στα κεντρικά κυβερνητικά κτίρια δεν υπάρχει παρουσία αστυνομίας.\nΔΙΑΒΑΣΤΕ ΠΕΡΙΣΣΟΤΕΡΑ Κιργιστάν Εκλογές διαδηλώσεις συγκρούσεις παραίτηση


Forzajuve.gr: Μαρότα: Το Champions League δεν είναι μια διοργάνωση που θα την κατακτήσει κάθε φορά η καλύτερη ομάδα\nΜαρότα: Το Champions League δεν είναι μια διοργάνωση που θα την κατακτήσει κάθε φορά η καλύτερη ομάδα\nΣε διάφορα πρόσωπα αναφέρθηκε ο Μπέπε Μαρότα κατά τη διάρκεια της γενικής συνέλευσης μετόχων της Γιουβέντους.\nΟ γενικός διευθυντής ήταν στο Juventus Stadium και απάντησε σε όσες ερωτήσεις του έγιναν από τους μικρομετόχους για τα μεταγραφικά θέματα. Ακολουθούν τα κυριότερα από όσα είπε ο Μαρότα...\nΓια την πώληση του Πογκμπά: «Τον πήραμε από την Μάντσεστερ Γιουνάιτεντ για σχεδόν 1,5 εκατ. ευρώ (τροφεία). Μετά από τέσσερα χρόνια μαζί μας, αποφάσισε να επιστρέψει στην Αγγλία, ήθελε να φύγει οπωσδήποτε. Ζητήσαμε 105 εκατ. ευρώ συν άλλα 5 σε μπόνους, τα οποία θα πάρουμε αν ανανεώσει το συμβόλαιο του ή αν πουληθεί για περισσότερα από 50 εκατ. ευρώ. Αυτό σημαίνει ότι το συνολικό κέρδος από αυτή την υπόθεση είναι στα 95 εκατ. ευρώ. Οσο για το ποσοστό του Μίνο Ραϊόλα και της εταιρίας του, ήταν στα 27 εκατ. ευρώ. Επαναλαμβάνω ότι δεν θέλαμε να πουλήσουμε τον Πογκμπά, θέλαμε να ριζώσει στη Γιουβέντους».\nΓια το γεγονός ότι δεν αντικαταστάθηκε ο Πογκμπά: «Πάντα προσπαθούμε για το καλύτερο στις μεταγραφικές περιόδους και είμαστε οι αδιαμφισβήτητοι πρωταθλητές επί πέντε σερί χρόνια. Το Champions League είναι κάτι διαφορετικό, δεν είναι μια διοργάνωση που θα την κατακτήσει κάθε φορά η καλύτερη ομάδα. Πιστεύουμε ότι έχουμε μια ανταγωνιστική ομάδα για αυτό το επίπεδο, ανεξάρτητα από το γεγονός ότι δεν ήρθε ο Βίτσελ ή ο Ματουϊντί».\nΓια τους Κουαδράδο, Τζάτζα, Κομάν: «Τον έχουμε πάρει με τριετή δανεισμό, πληρώνοντας 5 εκατ. ευρώ για κάθε χρόνο. Σε περίπτωση που κατακτήσουμε το πρωτάθλημα, θα δώσουμε άμεσα 20 εκατ. ευρώ στην Τσέλσι και ο τριετής δανεισμός θα γίνει κανονική μεταγραφή.\nΤον Τζάτζα τον δώσαμε με δανεισμό στη Γουέστ Χαμ για 5 εκατ. ευρώ και υπάρχει ρήτρα υποχρεωτικής αγοράς του από τους Αγγλους αν κάνει 14 συμμετοχές, ανεξάρτητα από το πόσα λεπτά θα είναι η κάθε συμμετοχή.\nΟσο για τον Κομάν, δόθηκε με διετή δανεισμό στην Μπάγερν για 7 εκατ. ευρώ και έχουν οψιόν αγοράς του, για το προσεχές καλοκαίρι, με άλλα 21 εκατ. ευρώ. Νομίζω πως η Μπάγερν θα τον αποκτήσει, αν όχι, κανένα πρόβλημα, θα έχουμε ξανά στο ρόστερ έναν παίκτη που θα έχει παίξει άλλα δύο χρόνια σε μια μεγάλη ομάδα, μετά την πρώτη του σεζόν εδώ».\nΓια το γκολ του Πιάνιτς που ακυρώθηκε στο ματς με την Μίλαν: «Η απόφαση του διαιτητή ήταν λάθος και το είδαν όλοι. Παρ' όλα αυτά, δεν διαμαρτυρηθήκαμε, στο τέλος του ματς είχα και μια ήρεμη συζήτηση με τον διαιτητή Ριτσόλι, όπου του εξέφρασα την δική μου άποψη για το θέμα. Δεν ψάχνουμε για δικαιολογίες, η Γιουβέντους πρέπει να νικάει ακόμη κι αν υπάρχουν διαιτητικά λάθη εις βάρος της».


αγγελιoφόρος: Η μητέρα να προσεύχεται σιωπηλά & με τα χέρια ψηλά προς το Χριστό,ν' αγκαλιάζει μυστικά το παιδί της\nΑναρτήθηκε από Σαλασίδης Αβραάμ στις 3:09 μ.μ.\nΕτικέτες μητέρα, πατηρ Πορφύριος, προσευχή\nΓονείς και παιδιά. Από τις συγκρούσεις στη συνεργα...\nΗ προσευχή, ομιλία του γέροντα Νίκων σε μορφή mp3\nΆγγελοι στη γή - Βιντεοπαρουσίαση\nΙΚΕΣΙΑ, Ω Παναγιά, την νεολαίαν σου περιφρούρησον,...\nΑΣ ΝΗΣΤΕΨΟΥΜΕ ΚΑΙ ΑΠΟ ΤΑ Μ.Μ.Ε. ΑΥΤΗΝ ΤΗΝ ΠΕΡΙΟΔΟ\nΚάτι που ενδιαφέρει όλους εμάς τους Ορθόδοξους αδε...\nΗ Θεία Λειτουργία - Το Μυστήριο των Μυστηρίων ...\nἹερά Μονή Ἁγίας Παρασκευῆς, Μονοδένδρι Ἰωαννίνων - Η Ιερά Μονή της Αγίας Παρασκευής με την εκπληκτική θέα στη χαράδρα του Βίκου Σε ένα από τα παραδοσιακά και όμορφα Ζαγοροχώρια του νομού Ιωαννίνων, στο Μ...


Χαροπαλεύει δημοτική αστυνομικός - Αυτοκίνητο την παρέσυρε πάνω στο πεζοδρόμιο, εν ώρα υπηρεσίας! - Ειδήσεις\nNewsit / Ελλάδα / Χαροπαλεύει δημοτική αστυνομικός – Αυτοκίνητο την παρέσυρε πάνω στο πεζοδρόμιο, εν ώρα υπηρεσίας!\nΔημοσιεύθηκε: 21.07.2016 | 08:56\n«Μάχη» για τη ζωή της δίνει 31χρονη Δημοτική Αστυνομικός, εργαζόμενη στο Δήμο Ελληνικού – Αργυρούπολης, η οποία παρασύρθηκε και τραυματίστηκε σοβαρά από Ι.Χ.Ε. αυτοκίνητο, χθες, λίγο πριν τη μία το μεσημέρι, στην Αργυρούπολη, ευρισκόμενη εν ώρα υπηρεσίας, την ώρα που προσπαθούσε να περάσει διερχόμενους μαθητές του καμπ, διακόπτοντας την κυκλοφορία.\nΗ 31χρονη Δημοτική Αστυνομικός στεκόταν στο πεζοδρόμιο, στο ύψος του κολυμβητηρίου, στην οδό Κύπρου, στην Αργυρούπολη, στο ρεύμα προς Βούλα, όταν ενεπλάκη στο τροχαίο ατύχημα, με δύο αυτοκίνητα, τα οποία φέρεται να έκαναν «κόντρες».


ARIS DESLIS:ΜΙΑ ΖΩΗ ΑΓΩΝΕΣ ΓΙΑ ΤΗΝ ΕΛΛΑΔΑ: “ΒΟΜΒΑ” ΒΟΥΤΣΗ ΓΙΑ ΤΗ ΧΡΥΣΗ ΑΥΓΗ. “ΜΕ ΜΙΑ ΚΑΡΑΜΠΙΝΑ ΜΕ 8 ΦΥΣΙΓΓΙΑ ΘΑ ΚΑΤΑΔΙΚΑΣΤΟΥΝ ΓΙΑ ΕΓΚΛΗΜΑΤΙΚΗ ΟΡΓΑΝΩΣΗ;” ΤΑ ΣΤΟΙΧΕΙΑ ΕΙΝΑΙ ΤΗΣ ΠΛΑΚΑΣ!\n“ΒΟΜΒΑ” ΒΟΥΤΣΗ ΓΙΑ ΤΗ ΧΡΥΣΗ ΑΥΓΗ. “ΜΕ ΜΙΑ ΚΑΡΑΜΠΙΝΑ ΜΕ 8 ΦΥΣΙΓΓΙΑ ΘΑ ΚΑΤΑΔΙΚΑΣΤΟΥΝ ΓΙΑ ΕΓΚΛΗΜΑΤΙΚΗ ΟΡΓΑΝΩΣΗ;” ΤΑ ΣΤΟΙΧΕΙΑ ΕΙΝΑΙ ΤΗΣ ΠΛΑΚΑΣ!\nΣημαντική αποκάλυψη δια στόματος Βούτση για τα στοιχεία που αφορούν υποδίκους βουλευτές της Χρυσής Αυγής, αναφορικά με κάποια στοιχεία από την δικογραφία περί οπλοκατοχής…\nΠιο συγκεκριμένα ο γραμματέας της Κοινοβουλευτικής Ομάδας του ΣΥΡΙΖΑ, δήλωσε σε ραδιοφωνικό σταθμό, ότι κάποια στοιχεία από την δικογραφία περί οπλοκατοχής που αφορούν υποδίκους βουλευτές της Χρυσής Αυγής, δεν έχουν καμία τύχη στο Δικαστήριο!\nΔιαβάστε αναλυτικά την δήλωση Βούτση:\n«Υπάρχει μία βάση στο ότι τα στοιχεία που έχουν προσκομιστεί και κυρίως αυτά που έχουν ψαχτεί δεν είναι τέτοια που όταν κάνουμε εμείς την άρση ασυλιών, να μπορεί να πει κανείς, έχοντας διαβάσει τη δικογραφία πως δεν σου δημιουργείται καμία αμφιβολία για το βάσιμο ή όχι κάποιων στοιχείων. Να σας το πω ευθέως: όταν έρχεται στη Βουλή ότι βρέθηκε μία καραμπίνα με 8 φυσίγγια και με βάση αυτό το στοιχείο γίνεται η παραπομπή για τον εξοπλισμό εγκληματικής οργάνωσης, αντιλαμβάνεστε ότι επειδή όλοι είμαστε εχέφρονες και έξυπνοι άνθρωποι κάτι είναι πίσω από αυτό, δε μπορεί με βάση αυτό να γίνεται η όλη ιστορία και δημιουργείται στον κόσμο ένα κούμπωμα».\nΌπως σημείωσε ο κ. Βούτσης «Χρειάζεται σε βάθος να πάει αυτή η ιστορία. Αν φτάσουν μόνα τους αυτά στο Δικαστήριο είναι φανερό ότι δεν έχουν καμία τύχη, εννοώ σε σχέση με την οπλοκατοχή. Θα έχουμε εξελίξεις μέχρι το τέλος Ιουνίου».\nΤέλος, ο κ. Βούτσης αναφέρθηκε και στην Συνταγματική αναθεώρηση για την οποία υποστήριξε ότι:\n«Μία κυβέρνηση που έχει “κουρελιάσει” το Σύνταγμα δεν έχει ηθικό κύρος να πρωταγωνιστεί σε μία τέτοια διαδικασία. Μία Βουλή με πλειοψηφία των δυνάμεων που αντιτίθενται στην παρούσα πολιτική που έχει καταστρέψει τη συνταγματική νομιμότητα, θα μπορούσε να γίνει μία ζωντανή, δημιουργική συζήτηση. Με τον τρόπο που μπαίνουν τώρα, ούτε το ΠΑΣΟΚ και ο κ. Βενιζέλος παρακολουθούν αυτή τη συζήτηση».\nΑναρτήθηκε από Μια Ζωη Αγωνες στις 9:57 π.μ.\nΤι μέρα πέφτει η γιορτή των τριών ιεραρχών το 2022 - Armyvoice.gr Διαβάστε την συνέχεια εδώ…\nΕπιτέλουςπαραδόθηκαν οι τοξικολογικές εξετάσεις της 24χρονης Γεωργίας στην ανακρίτρια - Στα χερια των ανακριτικών αρχών βρίσκονται από χθες οι τοξικολογικές εξετάσεις της 24χρονης Γεωργίας Μπίκα, για την υπόθεση του βιασμού στη Θεσσαλονίκη. ...\nΚαταγγελία «ΠΟΛΛΩΝ ΡΙΧΤΕΡ» από παθολόγο: Για αυτό ΠΕΘΑΙΝΟΥΝ κάθε μέρα 100 ΑΤΟΜΑ στα ελληνικά νοσοκομεία – ΒΙΝΤΕΟ - *Καμία αποκλιμάκωση στην πίεση που δέχεται το Εθνικό Σύστημα Υγείας (ΕΣΥ) δεν βλέπει η Γεωργία Φιλίππα, παθολόγος Νοσοκομείου Γεννηματά, με το Κράτος να ...\nΤΙ ΠΕΡΙΜΕΝΕΙΣ? ΕΝΑ ΝΕΟ ΜΕΣΙΑ? ΤΟ ΚΟΚΚΙΝΟ ΧΑΠΙ? ΤΗΝ ΑΠΟΚΑΛΥΨΗ? - Η ανθρώπινη κοινωνία είναι γερασμένη, τόσο γερασμένη που περνάει μοιραία σε αντιδράσεις νηπιακής αδυναμίας.. όπως οι ηλικιωμένοι που σιγά σιγά χάνουν ...\nHellraiser (30th Anniversary Edition - Official Animated Video) - *Αnimation video-clip τραγούδι, με τους Lemmy (Motörhead) και Ozzy Osbourne!* https://www.youtube.com/watch?v=zw79RVnlCb0\nΣυσχετισμοί CERN και σήραγγας Gotthard, με όσα ζούμε σήμερα...Ένα video που πρέπει να δεις... - Ίσως η πιο ανοικτή σατανική αποκρυφιστική τελετή όλων των εποχών τα εγκαίνια της σήραγγας Gotthard road tunnel... *Δεν μας το πέταξαν απλά στα μούτρ...\nΦιλίες μεταξύ των κρατών δεν υπάρχουν, μόνο συμφέροντα - Πάνω στα κοινά συμφέρονται πρέπει να χτίζονται οι συμμαχίες, για να είναι ισχυρές Δρ. Αυγουστίνος (Ντίνος) Αυγουστή Η εξωτερική πολιτική μιας χώρας, γνωσ...\nΝέες Φήμες για την υγεία του και συνομιλία Ερντογάν με κορυφαίο Ισραηλινό καρδιολόγο - * H ισραηλινή εφημερίδα Ynet δημοσίευσε μια είδηση στην οποία αναφέρεται πως ο ΠτΔ και Γενικός Προεδρος του ΑΚΡ Ταγίπ Ερντογάν έλαβε ιατρικές συ...\nΕρωτήσεις που ζητούν απαντήσεις την εποχή του κορονοϊού - Γράφει ο Νικόλαος Παναγιωτόπουλος Καρδιολόγος *Πανδημία κορονοϊού: ερωτήσεις και απαντήσεις* (Πανδημία κορονοϊού: ερωτήσεις και απαντήσεις) Κινούμενος ...\nΕγκληματίες οι Έλληνες, τρυφεροί σύζυγοι οι Τούρκοι! [Του Θ. Χατζηγώγου] - *ΒΙΒΛΙΟ ΜΑΖΑΟΥΕΡ: ΜΕΓΑΛΟΣ ΑΝΔΡΑΣ Ο ΧΟΥΡΣΙΤ, ΡΑΤΣΙΣΤΙΚΟ ΤΟ ΣΥΝΤΑΓΜΑ ΤΗΣ ΕΠΙΔΑΥΡΟΥ!.* *Εγκληματίες οι Έλληνες, τρυφεροί σύζυγοι οι Τούρκοι!..* *Γράφει...\nΣκύλλα και Χάρυβδη , Συμπληγάδες Πέτρες , Σειρήνες, Λαιστρυγόνες και Κύκλωπες - Θ. Μαλκίδης Ο Ελληνισμός ανάμεσα σε Σκύλλα και Χάρυβδη, Συμπληγάδες Πέτρες, Σειρήνες, Λαιστρυγόνες και Κύκλωπες ή όπως έγραψε ο Ελύτης για το <>, <<......\nΕίναι αξιόπιστος σύμμαχος οι ΗΠΑ; Ρωτήστε τους Πολωνούς, τους Νοτιοβιετναμέζους και τους Αφγανούς - Δίνουν τα πάντα στις ΗΠΑ (βάση στην Αλεξανδρούπολη κλπ.), οδηγώντας την χώρα μας σε πιθανές περιπέτειες στο μέλλον και αυτό με ένα ΑΜΦΙΒΟΛΟ αντάλλαγμα,...


Βράβευσαν γυναίκες δημοσιογράφους για το θέμα συντάξεων χηρείας - Τον αγώνα είχε ξεκινήσει μαι Κατερινιώτισσα και 5 Λαρισαίες - Pieria News\nΑρχική Κατερίνη Βράβευσαν γυναίκες δημοσιογράφους για το θέμα συντάξεων χηρείας – Τον αγώνα είχε...\nΒράβευσαν γυναίκες δημοσιογράφους για το θέμα συντάξεων χηρείας – Τον αγώνα είχε ξεκινήσει μαι Κατερινιώτισσα και 5 Λαρισαίες\n30/10/2019, 8:53 πμ\nΕκατοντάδες ήταν οι δημοσιογράφοι, άνδρες και γυναίκες, από τους τηλεοπτικούς σταθμούς πανελλαδικής, αλλά και περιφερειακής εμβέλειας, από το ραδιόφωνο, από τις εφημερίδες, από τα ιστολόγια και τους ιστότοπους, που στάθηκαν στο πλευρό των μελών του Συλλόγου Συζύγων Θανόντων ΑΞ.Ι.Α. και βοήθησαν να αρθούν οι δυσμενέστατες διατάξεις για την ορφανική οικογένεια του άρθρου 12 του ν. 4387/2016 (νόμος Κατρούγκαλου).\nΈτσι, το ΔΣ του Συλλόγου ΑΞ.Ι.Α. αποφάσισε να βραβεύσει τον άνδρα Έλληνα δημοσιογράφο στο πρόσωπο του Γιώργου Αυτιά που δεν παρέλειπε, είτε με μέλη του ΔΣ είτε με εργατολόγους και άλλους καλεσμένους να αναφέρεται στο θέμα των Συντάξεων Χηρείας. Και ποιος του παρέδωσε το βραβείο; Μα φυσικά η “φωνή” του Συλλόγου ΑΞ.Ι.Α., η γενική γραμματέας του Συλλόγου, Χριστίνα Τσέτουρα.\nΤη γυναίκα δημοσιογράφο βράβευσε ο Σύλλογος ΑΞ.Ι.Α. στο πρόσωπο της Φραντζέσκας Σαββοργινάκη που ίσως ήταν από τους πρώτους δημοσιογράφους που ασχολήθηκε με το θέμα αυτό, όταν 5 γυναίκες από τη Λάρισα και 1 από την Κατερίνη μαζί με τον τωρινό υπεύθυνο Δημοσίων Σχέσεων ξεκίνησαν τον αγώνα για την κατάργηση του επαίσχυντου άρθρου 12 του νόμου Κατρούγκαλου. Από τότε δεν σταμάτησε να ασχολείται με το θέμα. Σε δεκάδες εκπομπές ένα από τα θέματα ήταν οι Συντάξεις Χηρείας. Τη βράβευση έκανε ο υπεύθυνος Δημοσίων Σχέσεων του Συλλόγου, Απόστολος Παπαπαρίσης, συχνός καλεσμένος στις εκπομπές της. Οπως σημειώνεται από τον Σύλλογο «ένα τεράστιο ευχαριστώ και στους δύο και μέσα από εσάς στο σύνολο σχεδόν του δημοσιογραφικού κόσμου που υποστήριξε τα δίκαια αιτήματα του Συλλόγου ΑΞ.Ι.Α.».


Ανάλυση σκηνής εγκλήματος:Υπόθεση Kristi Anne Abrahams – The Art of Crime\nΥποψήφια Διδάκτωρ Εγκληματολογίας ΕΚΠΑ\nRembrandt, Μάθημα Ανατομίας Dr. Tulp\nΗανάλυση της σκηνής του εγκλήματος απαιτεί μια πολυεπιστημονική προσέγγιση, η οποία είναι απαραίτητη προκειμένου να απαντηθούν κρίσιμα ερωτήματα που έχουν να κάνουν με τον εντοπισμό και την ταυτοποίηση του δράστη, τον τόπο και το χρόνο εγκλήματος αλλά και το κίνητρό του. Οι αρχές και η μεθοδολογία ποικίλων επιστημών, όπως η βαλλιστική, η βιολογία, η ιατροδικαστική, η ψυχολογία/ψυχιατρική κ.α., τίθενται είτε μεμονωμένα, είτε συνδυαστικά, στην υπηρεσία της διαλεύκανσης ενός εγκλήματος σε όλα τα στάδιά του, από την ταυτοποίηση του δράστη, έως την αξιολόγηση της ευθύνης του.\nΕνδεικτική αυτής της πολυεπιστημονικής προσέγγισης είναι η υπόθεση της Kristi Anne Abrahams, η οποία αναλύεται στο παρόν τεύχος. Στην εν λόγω υπόθεση έλαβε χώρα η συνδυασμένη εφαρμογή των αρχών της ιατροδικαστικής («forensic pathology» ή «forensic medicine» είναι ο όρος που χρησιμοποιείται στις Ηνωμένες Πολιτείες και το Ηνωμένο Βασίλειο), της ψυχιατρικής και της ιατροδικαστικής οδοντολογίας ως αυτοτελούς κλάδου (forensic odontology). Η τελευταία στηρίζεται στο εύρημα ότι τα δόντια κάθε ανθρώπου είναι, τρόπον τινά, όπως και στην περίπτωση των δακτυλικών αποτυπωμάτων, η «υπογραφή» του. Για παράδειγμα, το σμάλτο που περιέχεται στα δόντια, λόγω του ιδιαίτερα ανθεκτικού χαρακτήρα του, δύναται να αντέξει περισσότερο σε ζεστό, ξηρό, υγρό ή άλλο περιβάλλον καθώς και σε καθεστώς αποσύνθεσης, σε σχέση με οποιονδήποτε άλλο ιστό του ανθρώπινου σώματος. Ο παράγοντας της ανθεκτικότητας, σε συνδυασμό με το γεγονός ότι τα ανθρώπινα δόντια αποτελούν πηγή πυρηνικού και μιτοχονδριακού DNA, μπορεί να συνδράμει σε μεγάλο βαθμό στην ταυτοποίηση ανθρώπων σε υποθέσεις εξαφάνισης, ανθρωποκτονίας, κτλ.\nΌσον αφορά τα πραγματικά περιστατικά της υπόθεσης, λεκτέα είναι τα εξής: Το πρωί της 1ης Αυγούστου 2010, η Kristi Anne Abrahams τηλεφώνησε στην αστυνομία δηλώνοντας την εξαφάνιση της εξάχρονης κόρης της Kiesha Weippeart. Υποστήριξε ότι η κόρη της έλειπε, ότι η μπροστινή πόρτα του σπιτιού ήταν ανοιχτή και ότι ο σύντροφός της είχε βγει να την αναζητήσει. Η αστυνομία ξεκίνησε σχετική έρευνα, χωρίς όμως να διαπιστωθούν ίχνη παραβίασης στην πόρτα του σπιτιού ή έστω κάποιες ενδείξεις ότι το θύμα περιπλανιόταν σε κοντινή απόσταση από αυτό. Την 21η Απριλίου 2011, κατεγράφησαν μυστικά από την αστυνομία συνομιλίες της κατηγορουμένης όπου παραδεχόταν ότι έφταιγε η ίδια για τον θάνατο της κόρης της. Πιο συγκεκριμένα, η κατηγορούμενη σε αυτές τις συνομιλίες φέρεται να δηλώνει ότι δύο περίπου εβδομάδες πριν την εξαφάνιση, ήταν στο υπνοδωμάτιο της κόρης της και προσπαθώντας να την κάνει να φορέσει τις πυτζάμες της την έσπρωξε «ελαφρά» με το πόδι της. Η τελευταία, χτύπησε το κεφάλι της στην βάση του κρεββατιού και άρχισε να συμπεριφέρεται, κατά δήλωση της κατηγορουμένης, «περίεργα». Η κατηγορούμενη πήγε την κόρη της στο μπάνιο και προσπάθησε να την «ξυπνήσει» γιατί έκανε, όπως ανέφερε, «περίεργους θορύβους». Θεωρώντας ότι το πρωί θα νιώθει καλύτερα, δεν κάλεσε ασθενοφόρο, ούτε προέβη σε κάποια άλλη ενέργεια, βάζοντάς την για ύπνο. Το επόμενο πρωί όταν ξύπνησε με τον σύντροφό της, διεπίστωσαν ότι το θύμα δεν ανέπνεε.\nΤην ίδια μέρα, ο σύντροφος της κατηγορουμένης έβαλε το θύμα σε μια βαλίτσα και βγήκε από το σπίτι προκειμένου να βρει ένα μέρος για να το θάψουν. Τρεις περίπου ημέρες αργότερα (και ενώ η βαλίτσα είχε παραμείνει στο υπνοδωμάτιο του θύματος όλο αυτό το χρονικό διάστημα), το ζευγάρι κάλεσε ταξί μεταφέροντας την βαλίτσα σε μια θαμνώδη περιοχή στο Shalvey. Εκεί, αφού έκαψε πρώτα το σώμα του θύματος, το έθαψε, καίγοντας στην συνέχεια, σε κοντινή απόσταση, και την βαλίτσα, ενώ ταυτόχρονα η κατηγορούμενη έκαψε τα ρούχα και τα παπούτσια που φόραγε. Ο σύντροφος της κατηγορουμένης επέστρεψε την επόμενη μέρα στην ίδια τοποθεσία προκειμένου να βεβαιωθεί ότι όλα πήγαν σύμφωνα με το σχέδιο και δεν υπήρχαν εκκρεμότητες. Στο σημείο αυτό, πρέπει να επισημανθεί ότι το ζευγάρι, προκειμένου να μην γίνει αντιληπτό, μεταμφιέστηκε, τηλεφώνησε σε εταιρία ταξί για τις διαδρομές από και προς την ως άνω τοποθεσία χρησιμοποιώντας ψευδή στοιχεία, ενώ στο τέλος πέταξε τις κάρτες SIM των κινητών τηλεφώνων από τα οποία έκανε τις κλήσεις.\nΤην 22α Απριλίου 2011, ήτοι περίπου οκτώ μήνες μετά από την δήλωση εξαφάνισης του θύματος και υπό το φως των καταγεγραμμένων από την αστυνομία συνομιλιών, η κατηγορούμενη και ο σύντροφός της συνελήφθησαν. Η αστυνομία ανακάλυψε στην τοποθεσία όπου το ζευγάρι έθαψε το θύμα σκελετικά υπολείμματα, δόντια και τούφες μαλλιών, ωστόσο, ο καθορισμός της αιτίας θανάτου στάθηκε αδύνατος αφενός λόγω του σταδίου αποσύνθεσης (είχαν παρέλθει ήδη οκτώ μήνες από την υποτιθέμενη εξαφάνιση), αφετέρου λόγω της μερικής καύσης του σώματος του θύματος. Στην πλήρη εξιχνίαση της υπόθεσης και των συνθηκών υπό τις οποίες διεπράχθη το έγκλημα συνέβαλλε η συνδυασμένη εφαρμογή αρχών της ιατροδικαστικης και της ιατροδικαστικής οδοντολογίας:\nΕιδικότερα, η μετά θάνατον εξέταση του ιατροδικαστή κατέδειξε ότι, με βάση τα σκελετικά υπολείμματα, υπήρχαν πολλαπλά και επαναλαμβανόμενα τραύματα που είχαν επέλθει εβδομάδες, ίσως και μήνες πριν τον θάνατο του θύματος, αποτελώντας ενδείξεις σωματικής κακοποίησής του. Συγκεκριμένα, επρόκειτο περί τραυματισμών στην άνω γνάθο, ενός σοβαρού τραυματισμού στην κάτω αριστερή πλευρά του οστού της γνάθου, της καθυστερημένης επούλωσης ενός σοβαρού τραυματισμού στο δεξιό βρεγματικό οστό πάνω από το δεξί αυτί, της επούλωσης καταγμάτων των χαμηλότερων περιθωρίων των ρινικών οστών προκληθέντων από μεγάλη δύναμη, της καθυστερημένης επούλωσης τραυματισμών και στις δύο κλείδες, καθώς και της επούλωσης ενός κατάγματος του άνω δεξιού βραχιόνιου οστού προκληθέντος από έλξη ή συστροφή το οποίο είχε επέλθει δύο έως τέσσερις εβδομάδες πριν τον θάνατο. Κανένα από τα ανωτέρω τραύματα δεν είχε αντιμετωπίστεί ιατρικά.\nΩστόσο, παρά το ότι το ίδιο το Δικαστήριο δέχτηκε ότι το ιστορικό των τραυματισμών αυτών καταδεικνύει μία κλιμάκωση ως προς την σοβαρότητά τους, ιδίως τους τελευταίους 18 μήνες της ζωής του θύματος, επειδή ακριβώς δεν μπόρεσε να διαπιστώσει πέραν πάσης αμφιβολίας ότι οι ανωτέρω τραυματισμοί προκλήθηκαν στο θύμα από την μητέρα, δέχτηκε ότι ο μόνος αποδεδειγμένος και επιβεβαιωμένος προηγούμενος τραυματισμός του θύματος από την κατηγορούμενη ήταν ένα δάγκωμα στον ώμο που έλαβε χώρα την 4η Ιουλίου 2005. Το θύμα, τότε ηλικίας 15 μηνών, είχε μεταφερθεί στο νοσοκομείο Mt Druitt όπου παρέμεινε ένα βράδυ για παρακολούθηση, ενώ στη μητέρα αποδόθηκαν κατηγορίες για επίθεση προς τις οποίες ομολόγησε. Το παιδί μετά την έξοδό του από το νοσοκομείο έμεινε προσωρινά με τον πατέρα του Christopher Weippeart (ο οποίος μετά το εν λόγω περιστατικό χώρισε με την κατηγορούμενη) και στην συνέχεια, την 23η Δεκεμβρίου 2006 επανήλθε στην κηδεμονία της τελευταίας μένοντας μαζί με εκείνη, τα υπόλοιπα παιδιά της και τον νυν σύντροφο-συνεργό της.\nΦωτ. 1. Μέτρηση διαστάσεων ενός προερχομένου από άνθρωπο δαγκώματος.\nΠέρα από την ιατροδικαστική εξέταση του θύματος, έλαβε χώρα και η εξέτασή του από ειδικό οδοντολόγο, ο οποίος διεπίστωσε ότι η απώλεια του σμάλτου των δοντιών του ήταν συνεπής προς την ρωγμάτωσή τους. Η εν λόγω ρωγμάτωση ήταν πρόσφατη δεδομένου ότι οι άκρες των συγκεκριμένων δοντιών όπου εκείνη παρατηρήθηκε ήταν αιχμηρές, με αποτέλεσμα να τοποθετείται, χρονικά, το ανώτατο μέχρι τρεις ημέρες πριν τον θάνατο, ίσως και νωρίτερα. Το μοτίβο, δε, της κατανομής της ρωγμάτωσης των δοντιών υπεδείκνυε ότι έλαβε χώρα μια κίνηση δυνάμει της οποίας, κατά το κλείσιμο του στόματος, τα δόντια της κάτω γνάθου προσέκρουσαν με μεγάλη δύναμη στα δόντια της άνω γνάθου, το δε μέγεθος της ασκηθείσας δύναμης δεν υπάγεται στο σύνηθες πλαίσιο. Με άλλα λόγια, για να υφίσταται ρωγμάτωση δοντιών τόσο της άνω όσο και της κάτω γνάθου, θα έπρεπε να είχε ασκηθεί δύναμη όχι μόνο από μία αλλά από διαφορετικές κατευθύνσεις, άρα όχι μόνο ένα χτύπημα αλλά περισσότερα. Μάλιστα, ο πραγματογνώμονας παραλλήλισε την ασκηθείσα δύναμη για την επέλευση ενός τέτοιου τραυματισμού προς εκείνη ενός αθλητικού τραυματισμού ή ενός άλματος από ύψος με ακόλουθη την άσχημη πτώση στο έδαφος.\nΦωτ. 2. Φωτογραφία οδοντικού εκμαγείου από ψηφιακό σύστημα σάρωσης.\nΗ ως άνω πραγματογνωμοσύνη υπήρξε καθοριστική για τη διαλεύκανση του εγκλήματος, καθώς το Δικαστήριο, λαμβάνοντάς υπόψιν την τελευταία, έκρινε ότι ο κρίσιμος τραυματισμός που προκάλεσε η μητέρα του θύματος ήταν πολύ πιο σοβαρός από ένα απλό «σπρώξιμο με το πόδι» όπως η τελευταία υποστήριξε. Στη διαπίστωση αυτή κατέτεινε η κατάθεση του πραγματογνώμονα ότι για να προκληθεί η προαναφερθείσα ρωγμάτωση στα δόντια πρέπει να ασκηθεί μεγάλη και επανειλημμένη δύναμη στο κεφάλι, άρα και να επέλθουν άνω του ενός χτυπήματα. Τέλος, στο σπίτι του θύματος ανευρέθησαν ποσότητες αίματος με το δικό του DNA (όπως προέκυψε από μεταγενέστερη ταυτοποίηση) και πιο συγκεκριμένα στο στρώμα, στην κουβέρτα και στην πόρτα του υπνοδωματίου του, στον τοίχο άλλης κρεβατοκάμαρας, σε ένα χαλί στη τραπεζαρία και σε μια πολυθρόνα.\nΣε συνάρτηση με τα ανωτέρω ευρήματα, πρέπει να επισημανθούν και τα αποτελέσματα της πραγματογνωμοσύνης που διεξήχθη από κλινικό ψυχολόγο στο πλαίσιο της αξιολόγησης του ψυχολογικού υπόβαθρου της κατηγορουμένης, ήτοι της εκτίμησης της προσωπικότητάς της αλλά και των παραγόντων που την οδήγησαν στην τέλεση του εν λόγω εγκλήματος. Ο τελευταίος συνέδραμε αποφασιστικά στην σκιαγράφηση του ψυχολογικού προφίλ της, καθώς είχε προβεί σε αντίστοιχη αξιολόγησή της στην ηλικία των έντεκα ετών, ήτοι μετά τον θάνατο της μητέρας της τον Ιούνιο του 1994 και αργότερα τον Μάιο του 1997 στην ηλικία των περίπου δεκατεσσάρων ετών όταν η επιμέλεια της κατηγορουμένης και του αδερφού της είχαν περιέλθει στο κράτος. Ειδικότερα, κατά την πρώτη εξέταση, ο ειδικός είχε αποφανθεί ότι η κατηγορούμενη, δεδομένου του νεαρού της ηλικίας της, κακώς ήταν επιφορτισμένη σε τέτοιο βαθμό με την ευθύνη φροντίδας της μητέρας της (η τελευταία έπασχε από επιληψία), καθώς σε συνδυασμό με την ελαφριά νοητική της υστέρηση θα μπορούσε να σχηματίσει την αντίληψη ότι εκείνη ευθυνόταν για τον θάνατό της, κατηγορώντας έτσι τον εαυτό της. Όντως, η κατηγορούμενη βρισκόταν σε καθεστώς άρνησης, υποφέροντας από σοβαρό άγχος, διαταραχές ύπνου, ενώ εμφάνισε προβλήματα και στις σχολικές της επιδόσεις λόγω του ασταθούς περιβάλλοντός της, τελώντας σε συνεχή ανασφάλεια ως προς το ενδεχόμενο τοποθέτησής της σε κάποια ανάδοχη οικογένεια.\nΚατά την διάρκεια της δεύτερης εξέτασης, η κατηγορούμενη, πλέον δεκατεσσάρων ετών, είχε περιέλθει μαζί με τον μικρότερο αδελφό της στην ευθύνη του κράτους. Εξακολουθούσε να νιώθει ενοχές για τον θάνατο της μητέρας της, ενώ η σχέση της με τον αδερφό της ήταν δύσκολη, καθώς από την μια πλευρά ένιωθε ότι έπρεπε να τον φροντίζει και να τον προστατεύει, από την άλλη όμως ένιωθε ότι μπορεί ο τελευταίος να αποτελεί για εκείνη εμπόδιο ως προς την τοποθέτησή της σε κάποια ανάδοχη οικογένεια που τόσο επιθυμούσε (και εκείνος είχε εκδηλώσει στο μεταξύ προβλήματα συμπεριφοράς). Επιπλέον, βίωνε συναισθήματα συναισθηματικής στέρησης, μοναξιάς καθώς και αδυναμία να δεθεί συναισθηματικά με άλλα άτομα, καταφεύγοντας στο φαγητό με αποτέλεσμα να καταστεί υπέρβαρη. Συμπερασματικά, όπως κατέληγε και η αντίστοιχη αξιολόγηση, αντί ψυχιατρικής θεραπείας, η οποία δεν θα παρήγαγε ικανοποιητικά αποτελέσματα λόγω του ότι η κατηγορούμενη θεωρούσε τις συζητήσεις για τα συναισθήματά της λίαν παρεμβατικές και αγχωτικές, καλύτερη λύση θα ήταν «η τοποθέτησή της σε μια ανάδοχη οικογένεια που θα της προσέφερε την συναισθηματική φροντίδα την οποία η ίδια απεγνωσμένα αναζητούσε εδώ και χρόνια». Παρά την ανωτέρω σύσταση, η κατηγορούμενη δεν τοποθετήθηκε σε κάποια ανάδοχη οικογένεια αλλά παρέμεινε στην ευθύνη του κράτους μέχρι τα δεκαέξι της χρόνια όπου μεταφέρθηκε σε οικοτροφείο θηλέων.\nΗ τρίτη αξιολόγηση της κατηγορουμένης έλαβε χώρα τον Μάιο του 2013, ήτοι πριν την ακροαματική διαδικασία, όπου και πάλι διεπιστώθη η νοητική της υστέρηση «η οποία, αναμενόμενα, θα μπορούσε να περιορίσει την ικανότητά της να αξιολογεί και να λειτουργεί υπό καθεστώς πιεστικών καταστάσεων». Ακριβώς επειδή οι συναισθηματικές της ανάγκες δεν είχαν στο μεταξύ καλυφθεί και σε συνδυασμό με τα υπόλοιπα προβλήματα που αντιμετώπιζε υπήρχε «το ενδεχόμενο να δυσκολεύεται να βάζει τις ανάγκες των παιδιών της πάνω από τις δικές της ανάγκες». Αναφορικά με το καθεστώς της ενδοοικογενειακής βίας το οποίο και η ίδια η κατηγορούμενη βίωσε ως παιδί και το οποίο ειδικότερα θα αναλυθεί στη συνέχεια, η έκθεση ενός παιδιού στην βία μπορεί να έχει αρνητικό αντίκτυπο στην άναπτυξή του, στην συμπεριφορά και τις αξίες του. Δύναται, με αυτή την έννοια, να έχει αρνητικό αντίκτυπο και στην μεταγενέστερη συμπεριφορά του ως γονέα λόγω υποβόσκουσας οργής που μπορεί να εξωτερικευθεί με αποδέκτη το παιδί του. Η πραγματογνωμοσύνη κατέληγε στο ότι «εάν τελικά στοιχειοθετηθεί η ύπαρξη υφισταμένης, ενδοοικογενειακής βίας, η κατηγορούμενη δεν ήταν σε θέση να ασκήσει επαρκώς τα γονικά της καθήκοντα ούτε να ελέγξει την δική της συμπεριφορά, άρα δεν ήταν σε θέση να συγκρατήσει και την επιθετικότητά της απέναντι στα παιδιά της».\nΙδιάζοντος αποδεικτικού βάρους ήταν μια επιστολή που προσκομίσθηκε κατά την συζήτηση της υπόθεσης, υπογεγραμμένη από ένα μέλος της οικογένειας της κατηγορουμένης, η οποία περιέγραφε το οικογενειακό υπόβαθρό της κατά τα πρώτα δέκα χρόνια της ζωής της. Χαρακτηριστικά γνωρίσματα των συνθηκών υπό τις οποίες η κατηγορούμενη μεγάλωσε και οι οποίες αναπόφευκτα διαδραμάτισαν καίριο ρόλο στην μετέπειτα εξέλιξή της ως γονέα ήταν οι εξής: Η υπέρμετρη βία που ασκούσε ο πατέρας της με αποδέκτες εκείνη και την μητέρα της, η έλλειψη συναισθηματικού δεσμού της κατηγορούμενης με την μητέρα της λόγω της ανωτέρω βίας, η «αδυναμία» της μητέρας προς τον μικρότερο γιο της-αδερφό της κατηγορουμένης, η φτώχεια, το καθεστώς ασταθούς εκπαίδευσης λόγω, μεταξύ άλλων, των συνεχών μετακινήσεων και τέλος η ίδια η αρρώστια της μητέρας της κατηγορουμένης (επιληψία), δεδομένου ότι η κατηγορούμενη ήταν εκείνη που βρήκε την μητέρα της νεκρή. Μετά τον ανωτέρω θάνατο, ζητήθηκε από την κατηγορούμενη (τότε περίπου έντεκα ετών), στο πλαίσιο των νομικών διαδικασιών για να περιέλθει στην ευθύνη του κράτους, να γράψει όποιες τυχόν αναμνήσεις είχε αναφορικά με την βία που άσκησε ο πατέρας της εις βάρος εκείνης ή της μητέρας της. Στο δισέλιδο αυτό γράμμα, συνημμένο στην προαναφερθείσα επιστολή, η κατηγορούμενη είχε γράψει με τον δικό της γραφικό χαρακτήρα τα κάτωθι: «1) όταν ο μπαμπάς μου κλώτσησε την μητέρα μου στο κεφάλι, 2) όταν της έδωσε μπουνιά στην μύτη και της την έσπασε, 3) όταν η μαμά μου πήγε για δουλειά και ο μπαμπάς με πρόσεχε και όταν γύρισε η μαμά είχα μελανιές, 4) όταν ο μπαμπάς κλώτσησε την μαμά στην κοιλιά πολύ δυνατά, 5) όταν ο μπαμπάς χτύπησε την μαμά στο στόμα και της πρήστηκε το στόμα, 6) όταν πήγα στο σχολείο και έπεσα και μετά γυρίζοντας σπίτι ο μπαμπάς με κλώτσησε στο πόδι μου που πόναγε πολύ».\nΤο Δικαστήριο ύστερα από την ανάγνωση των εγγράφων και την κατάθεση των πραγματογνωμόνων, κατέληξε στο ότι η κατηγορούμενη δεν είχε κίνητρο, ούτε είχε προσχεδιάσει τον θάνατο του παιδιού της, ενώ δεν τελούσε υπό την επήρεια αλκοόλ ή ναρκωτικών ουσιών. Δεν ανευρέθη κάποιο φονικό όπλο που να χρησιμοποιήθηκε από εκείνη, ούτε υφίστανται άμεσες αποδείξεις που να θεμελιώνουν ανθρωποκτόνο δόλο παρά την παρουσία αποδείξεων κακοποίησης για μια εκτεταμένη περίοδο πριν τον θάνατο του θύματος, χωρίς όμως οι τελευταίες να σχετίζονται άμεσα με αυτόν. Ως εκ τούτου, το Δικαστήριο κατέληξε στην κρίση ότι ο θάνατος του θύματος ήταν αποτέλεσμα μιας αυθόρμητης και εκτός ελέγχου πράξεως βίας της κατηγορουμένης, τελούσας σε πλήρη αντίθεση με την υποχρέωσή της, στο πλαίσιο άσκησης της γονικής μέριμνας, να το προστατεύει. Επιπλέον, απέρριψε τον ισχυρισμό της περί «ελαφρού σπρωξίματος», εκτιμώντας ότι επίθεση τέτοιας σφοδρότητας σε βάρος ενός εξάχρονου παιδιού είναι συμβατή με την πρόθεση πρόκλησης τουλάχιστον σοβαρού τραυματισμού.\nΩστόσο, οι τραγικές εμπειρίες της κατηγορουμένης ως θύματος βίας κατά την παιδική της ηλικία, ο θάνατος της μητέρας της, καθώς και η μακρόχρονη παραμονή της στην ευθύνη του κράτους με όλες τις προβληματικές και ψυχοφθόρες διαδικασίες που εκείνη συνεπάγεται, συνετέλεσαν στην διαμόρφωση της προβληματικής προσωπικότητάς της επηρεάζοντας και την ικανότητά της ως γονέα. Όπως εξάλλου προαναφέρθηκε, είχε καταγραφεί κατά την διάρκεια της αξιολόγησής της από τον κλινικό ψυχολόγο το ενδεχόμενο περιορισμού της ικανότητάς της να αξιολογεί και να λειτουργεί υπό καθεστώς πιεστικών καταστάσεων, ως εκ τούτου δεν ήταν επαρκώς εφοδιασμένη με τις ενδεδειγμένες ικανότητες που ο γονεïκός ρόλος απαιτεί.\nΗ συνολική ποινή φυλάκισης που επιβλήθηκε στην κατηγορούμενη ήταν εκείνη των είκοσι δύο ετών και έξι μηνών χωρίς δυνατότητα αναστολής για δεκαέξι έτη, ενώ θα μπορέσει να αιτηθεί την αποφυλάκισή της με αναστολή από την 22α Απριλίου 2027 και μετά. Στον δε σύντροφό της επιβλήθηκε η ανώτατη ποινή των δεκαέξι ετών χωρίς δυνατότητα αναστολής για δώδεκα έτη. Εξάλλου, η ίδια, εκτενέστατη, είκοσι τεσσάρων σελίδων δικαστική απόφαση, απεικονίζει με τον πιο εύγλωττο τρόπο το ότι δεν είναι όλοι οι άνθρωποι ικανοί να ανταπεξέλθουν στα γονεïκά βάρη, αναγνωρίζοντας το προβληματικό οικογενειακό και ψυχολογικό υπόβαθρο της κατγορουμένης: «As anyone knows, the burdensome responsibilities of parenthood are not bestowed only upon those who are capable of meeting them. The offender was patently ill-equipped for the role and probably equally unable to recognize it»...\nΣυμπερασματικά, στην πλειοψηφία των εγκλημάτων, η αποσαφήνιση των συνθηκών υπό τις οποίες ένα έγκλημα τελέστηκε είναι αποτέλεσμα τόσο διεπιστημονικής έρευνας όσο και ερμηνείας. Η υπόθεση της Kristi Anne Abrahams είναι ενδεικτική ως προς την ανάγκη συνδρομής ποκίλων επιστημονικών κλάδων για τη διαλεύκανση ενός εγκλήματος, τόσο στο στάδιο της ταυτοποίησης του δράστη, όσο και στην αξιολόγηση του κινήτρου και της ευθύνης του στο πλαίσιο απονομής της ποινικής δικαιοσύνης.\n-Για το πλήρες κείμενο κείμενο της δικαστικής απόφασης: http://www.austlii.edu.au/cgi-bin/sinodisp/au/cases/nsw/NSWSC/2013/952\n- Jamelle Wells, «Kristi Abrahams jailed for at least 16 years for murder of 6yo daughter Kiesha Weippeart», 19 Ιουλίου 2013, http://www.abc.net.au/news/2013-07-18/kristi-abrahams-sentenced-over-kiesha27s-murder/4827790\n-Dhanya S. Rao, Im Ali, Rajeshwari G. Annigeri, «Bitemarks-A review», Journal of Dental Research and Review, 2016; (3)1:31-35\n-David R. Senn, Richard A. Weems, «Manual of Forensic Odontology», fifth edition, CRC Press, 2013.\nNext article Η συμβολή του Συνήγορου του Πολίτη στην Πρόληψη των Βασανιστηρίων και τη Διερεύνηση Περιστατικών Αυθαιρεσίας\nPrevious article Graffiti - Έγκλημα ή Τέχνη;


Μόνο έτσι θα αγαπήσεις τη γυμναστική - Αυτό είναι το κόλπο | Ladylike.gr\nΜόνο έτσι θα αγαπήσεις τη γυμναστική – Αυτό είναι το κόλπο\nΤαλανετεύομαι ανάμεσα σε αναρρίχηση και scuba diving στη Φολέγανδρο. Μία γνωστή της πρώτης ξαδέρφης της Τέτας που μένει στον πέμπτο της είπε πως η αναρρίχηση γυμνάζει τον κορμό. Βέβαια ο πατέρας του φίλου της φίλης του κουμπάρου μου επιμένει πως έσφιξε με κατάδυση. Εξετάζω τα δύο σενάρια και είτε θα πάρω σκοινιά, είτε μάσκα και βατραχοπέδιλα και εισιτήρια κατάστρωμα για τη Φολέγανδρο. Μήπως να πάω με αεροπλάνο; Να έχει αεροδρόμιο το νησί;\nΓια αναρρίχηση ή scuba diving; Ή να κοιμηθώ 3 ώρες να φύγει ο κύκλος;\nΗ ζωή μου όλη. Να ψάχνω και να δοκιμάζω όσα είχαν αποτέλεσμα σε κάποιους άλλους. Για εμένα δε θα σου πω και πολλά πέρα από τα εξής δύο.\nNo1: Κεντρική φωτογραφία θα έπρεπε να είναι αυτή κι όχι η άλλη η χαριτωμένη με το προφίλ 3/4 για να μη φαίνεται το μάγουλο και τα πόδια στον αέρα για να δείχνουν πιο λεπτά.\nΓιατί; Ας μου απαντήσει κάποιος στο γιατί.\nNo2: Δώρο κολλητής φίλης το 2012 τοπ με στάμπα ”Έχω το σώμα ενός θεού, του Βούδα”.\nΜε λίγα λόγια. Εγώ και πάσης φύσης άθληση τσακωμένες. Είναι σαν να θέλεις να δεις τη Ζωζώ Σαπουτζάκη χωρίς παγέτα και την Αλέκα Παπαρήγα με pencil φούστα και crop top.\nΤο μανικιούρ είναι θρησκεία\nΠαρά τον κόντρα ρόλο είμαι ανοιχτή σε νέες δοκιμές για αυτό και έχω περάσει σχεδόν από όλα. Από μπαλέτο και pilates, μέχρι εναέρια γιόγκα και ελλειπτικό. Υπέφερα και δεν ντρέπομαι να σου το πω. Θες να με πεις αγύμναστη; Θες να με πεις φυγόπονη; Θες να χρησιμοποιήσεις πιο βαρείς χαρακτηρισμούς; Θα το δεχτώ.\nΚαι δεν το έχω βάλει κάτω. Είμαστε στον Απρίλιο και το μπικίνι πιο κοντά από ποτέ. Με αυτή την εικόνα πορεύομαι και μία φωτογραφία της μάνας Lopez στο ψυγείο. Κάνει βούτηγμα ψωμιού σε μερέντα στις 2:15 η Jennifer; Ούτε εσύ θα κάνεις. Και κάπως έτσι περνάνε οι μέρες, κυλά η ζωή και νιώθω την ταλαιπωρία να αυξάνεται.\nΈκανα για 678η φορά εγγραφή στο γυμναστήριο. Φόρεσα κολάν (μαζευτικό, άκου με) και φαρδύ τοπ από την Bodytalk και εμφανίστηκα. Για ένα στιλ ζούμε για αυτό τα ρούχα πρέπει να είναι μοδάτα και σωστά συνδυασμένα. Με στιλ, χάρη και νύχι με στρας πέρασα το κατώφλι. Όλες οι πρώτες φορές είχαν την ίδια ταχυπαλμία. Πάντα κάτι με απασχολούσε εντόνως.\nΣτο διάδρομο δεν πέρναγαν τα λεπτά. Δεν έφτανα παιδί μου. Μέχρι και ο Οδυσσέας είχε την Ιθάκη του κι εγώ μόνο ένα άδειο βλέμμα να κοιτά το ιδρωμένο μου είδωλο στον καθρέφτη.\nΤο φόρτε μου ο διάδρομος\nΣτο pilates πονούσε το κορμί, έτρεμαν τα πόδια κι ένιωθα κάψιμο που ξεκινούσε από τους λοβούς των αυτιών και κατέληγε στο γαλλικό του πεντικιούρ.\nΣτην aerial yoga δεν μπορούσα να κρεμαστώ. Να με κόβει στα δύο το πανί και να σιχτιρίζω για τα λάθος γονίδια και το μεσογειακό ταπεραμέντο.\nΣτο τρέξιμο στο δρόμο είχα το φόβο της ανακοπής κι ένα πόνο κάπου μεταξύ νεφρού και σπλήνας.\nΚαι πού κατέληξα; Διανύουμε την εποχή που ξεχνάµε το πιο βασικό. Γυµναζόµαστε, τρέχουµε, κάνουµε γιόγκα, βάρη, παίζουµε αθλήµατα, ατοµικά ή οµαδικά, πρωτίστως για να περάσουµε καλά, να χαρούµε το σώµα µας, να νιώσουµε όµορφα και να αποφορτιστούμε από την απαιτητική καθημερινότητα.\nΠώς μπήκα και πώς θα βγω\nΔε θέλω να ξεπεράσω κανένα από τα όρια μου. Θέλω να περάσω καλά και να γυρίσω σπίτι μου χαμογελαστή κι όχι με το χέρι να βαστά τη μέση ώστε να ανέβω το σκαλί της εισόδου. Έχω αποφασίσει (και θέλω να κάνεις κι εσύ το ίδιο) πως το μότο μου από εδώ και στο εξής θα είναι ”Train For Pleasure”.\nΚαλές και χρήσιμες οι συμβουλές αλλά η καθεμία από εμάς είναι διαφορετική και δεν μπορεί να μπει σε καλούπια. Θα κάνω ό,τι μου αρέσει κι όχι ό,τι πρέπει για να γίνω τούμπανο, κορμάρα ή φέτες.\nΗ Ellen DeGeneres είχε πει ”Πρέπει να είσαι σε φόρμα. Η γιαγιά μου άρχισε να περπατάει πέντε μίλια την ημέρα που έκλεισε τα 60. Σήμερα είναι 97 και δεν ξέρουμε πού στο διάολο έχει πάει.” Να είσαι σε φόρμα, όχι σε πανικό να προλάβεις τη γράμμωση και να ανταγωνιστείς τις γύρω σου.\nΚι αν σου ακούγεται ως ακόμα ένα κλισέ η αλήθεια είναι πως στην κυριολεξία αυτή η φράση είναι αληθινή. Όσο είσαι μικρότερη δεν το καταλαβαίνεις. Δέχεσαι την καλή φυσική κατάσταση ως κάτι δεδομένο. Έλα όμως που όσο σβήνεις κεράκια σε τούρτες το δεδομένο κάνει φτερά και καταλήγεις να ασθμαίνεις όταν το ασανσέρ χαλάσει (και μένεις στον πρώτο).\nΤα οφέλη της γυμναστικής, ό,τι κι αν επιλέξεις τελικά να κάνεις, είναι πολλά και σε κάνουν να αλλάξεις τρόπο ζωής. Ας αφεθείς (κι εγώ μαζί) στην ευεργετική επιρροή της άσκησης.\n-Θωρακίζει την υγεία.\n-Βοηθά το σώμα να αντιστέκεται σε μολύνσεις του αναπνευστικού συστήματος.\n-Βοηθά να κοιμόμαστε καλύτερα τη νύχτα.\n-Αυξάνει τη μέγιστη απορρόφηση οξυγόνου.\n-Βελτιώνει τη στάση του σώματος.\n-Η γυμναστική μας αναζωογονεί και μας ξεκουράζει. Ατονία και μιζέρια, τέλος.\n-Όταν ασκούμαστε εκκρίνονται ενδορφίνες που μειώνουν τη νευρικότητα και το άγχος. Οι επιστήμονες ονομάζουν αυτές τις ουσίες “ορμόνες της ευτυχίας”\n-Έχουμε καλύτερη διάθεση.\n-Βάζουμε στόχους και προσπαθούμε να τους πετύχουμε.\nΟι εναλλακτικές μου\n-Περίπατος στον πεζόδρομο της Διονυσίου Αρεοπαγίτου.\n-Θα βγάλω εγώ σήμερα τον σκύλο για βόλτα.\n-Την Κυριακή το πρωί ας ξυπνήσουμε νωρίτερα. Θέλω να πάμε στη θάλασσα. Να περπατήσουμε στην άμμο και να αφήσουμε τον ήλιο να ζεστάνει το πρόσωπό μας.\n-Θα βάλω την αγαπημένη μου μουσική στα αφτιά και θα πάω στο σπίτι της κολλητής μου με τα πόδια, όχι με ταξί.\n-Καλοκαιριάζει. Θα κολυμπήσω για μισή ώρα και μετά θα πάω στο γραφείο ολοκαίνουργια.\n-Μήπως να μάθω rollers;\nΞέχνα την ταλαιπωρία. Βάλε τα αθλητικά ρούχα σου που σε κάνουν να νιώθεις άνετα και θηλυκά και φέρε το χαμόγελο στα χείλη σου. Βελτίωσε την ποιότητα της ζωής σου και ευχαριστήσου το. Εκεί κρύβεται το νόημα, τελικά.


World MICE Awards: Ανακοινώθηκαν οι νικητές | Οι βραβευθέντες στην Ελλάδα - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΕΠΙΧΕΙΡΗΣΕΙΣ > World MICE Awards: Ανακοινώθηκαν οι νικητές | Οι βραβευθέντες στην Ελλάδα\nΤα World MICE Awards – η παγκόσμια πρωτοβουλία για την αναγνώριση και την επιβράβευση της αριστείας στη βιομηχανία MICE – ανακοίνωσε τους νικητές του προγράμματος του 2021.\nΤα Παγκόσμια βραβεία της Τουριστικής Βιομηχανίας, World M.I.C.E. Awards 2021 διοργανώθηκαν για δεύτερη φορά, με σκοπό την ανάδειξη των καλύτερων επιχειρήσεων στον Συνεδριακό Τουρισμό.\nΟι επιχειρήσεις που κέρδισαν κορυφαίες διακρίσεις είναι το ξενοδοχείο Atlantis The Palm, Dubai («World’s Best Incentive Hotel 2021»), η Etihad Airways («Καλύτερη αεροπορική εταιρεία MICE στον κόσμο») και η Liberty Czech Republic & Slovakia DMC («Καλύτερος διοργανωτής MICE στον κόσμο»).\nΤο Ντουμπάι, που φιλοξενεί επί του παρόντος 192 χώρες στο Dubai World Expo 2020, ονομάστηκε «Καλύτερος προορισμός MICE της Μέσης Ανατολής» και «Καλύτερος προορισμός MICE στον κόσμο». Άλλοι νικητές προορισμών περιλαμβάνουν το Σάο Πάολο της Βραζιλίας («Καλύτερος προορισμός MICE της Λατινικής Αμερικής»), η Μαδρίτη («Καλύτερος προορισμός MICE της Ευρώπης») και η Τζαμάικα («Καλύτερος προορισμός MICE της Καραϊβικής»).\nΤα αποτελέσματα προκύπτουν από μια ετήσια έρευνα για τις κορυφαίες επιχειρήσεις MICE στον κόσμο. Οι ψηφοφορίες έγιναν από επαγγελματίες του κλάδου MICE και το κοινό, με τον υποψήφιο να κερδίζει τις περισσότερες ψήφους στην κατηγορία που ανακηρύχθηκε νικητής.\nΗ Rina van Staden, Διευθύντρια των World MICE Awards, δήλωσε: «Οι νικητές μας βρίσκουν καινοτόμους τρόπους για να ξεπεράσουν τις προκλήσεις που αντιμετωπίζει ο κλάδος μας, καθοδηγούμενοι από επισκέπτες που αναζητούν προσωπικές εμπειρίες. Οι νικητές των World MICE Awards 2021 αντιπροσωπεύουν τις επωνυμίες που βρίσκουν συναρπαστικούς τρόπους για να κάνουν τα πράγματα καλύτερα. Τα συγχαρητήριά μου σε καθέναν από αυτούς».\nΆλλοι νικητές περιλαμβάνουν το InterContinental London – The O2 («Το καλύτερο ξενοδοχείο MICE της Ευρώπης»), Marina Bay Sands, Σιγκαπούρη («Το καλύτερο ξενοδοχείο MICE στον κόσμο» και «Το καλύτερο ξενοδοχείο MICE της Ασίας»), Διεθνές Συνεδριακό Κέντρο Durban («Το καλύτερο συνεδριακό κέντρο της Αφρικής»), Bellagio Las Vegas («Το καλύτερο ξενοδοχείο MICE της Βόρειας Αμερικής») και το The Westin Surabaya, Ινδονησία («Το καλύτερο νέο ξενοδοχείο MICE της Ασίας»).\nΣτην Ελλάδα βραβεύτηκαν 4 επιχειρήσεις, ως ακολούθως:\nGreece’s Best Convention Centre 2021: Athens Metropolitan Expo\nGreece’s Best MICE Hotel 2021: Hotel Grande Bretagne, a Luxury Collection Hotel, Athens\nGreece’s Best Incentive Hotel 2021: Mykonos Grand Hotel & Resort\nGreece’s Best MICE Organiser 2021: Mideast Travel Worldwide\nTagged World MICE Awards


Ξάνθη: Αρνητικοί στον κορονοϊό οι φοιτητές που επέστρεψαν από Τουρκία | Alfavita\nΚοινωνία 10.04.2020 - 13:40\nΞάνθη: Αρνητικοί στον κορονοϊό οι φοιτητές που επέστρεψαν από Τουρκία\nΚανένα κρούσμα κορονοϊού δεν προέκυψε από πολίτες που επέστρεψαν τις προηγούμενες μέρες στην Περιφέρεια Ανατολικής Μακεδονίας και Θράκης από την Τουρκία\nΚανένα κρούσμα κορονοϊού δεν προέκυψε μεταξύ των 195 δειγμάτων που έλαβε κλιμάκιο του Εθνικού Οργανισμού Δημόσιας Υγείας (ΕΟΔΥ), το περασμένο Σάββατο (4 Απριλίου) από ισάριθμους πολίτες που επέστρεψαν τις προηγούμενες μέρες στην Περιφέρεια Ανατολικής Μακεδονίας και Θράκης από την Τουρκία.\nΜετά τη θετική αυτή εξέλιξη, οι πολίτες, στην πλειοψηφία τους φοιτητές από τις περιφερειακές ενότητες Ξάνθης και Κομοτηνής, που αμέσως μετά την άφιξή τους στην Ελλάδα φιλοξενούνταν σε ξενοδοχεία, αναχώρησαν για τα σπίτια τους, όπου όμως θα παραμείνουν σε κατ' οίκον περιορισμό για τις επόμενες 14 ημέρες.\nΜέχρι σήμερα, η Περιφέρεια ΑΜΘ υποδέχθηκε 375 πολίτες, από τους οποίους 22 εξακολουθούν να βρίσκονται σε καραντίνα σε ξενοδοχεία της Κομοτηνής και της Ξάνθης.


Τα 5 καλύτερα ξενοδοχεία 3 αστέρων - Cerna v Posumavi\nCerna v Posumavi: Τουρισμός\nCerna v Posumavi: Ξενοδοχεία\nCerna v Posumavi: Bed and Breakfast\nCerna v Posumavi: Εστιατόρια\nCerna v Posumavi: Φωτογραφίες\nCerna v Posumavi: Χάρτης\nCerna v Posumavi: Όλα τα ξενοδοχεία\nCerna v Posumavi: Προσφορές ξενοδοχείων\nCerna v Posumavi: Ξενοδοχεία τελευταίας στιγμής\nΞενοδοχεία 3 αστέρων: Cerna v Posumavi\nΞενοδοχεία κοντά σε: σιδηροδρομικό σταθμό Aigen-Schlägl\nΞενοδοχεία κοντά σε: σιδηροδρομικό σταθμό Lipno nad Vltavou\nCerna v...: Πληροφορίες\nΤα καλύτερα ξενοδοχεία 3 αστέρων - Cerna v Posumavi, Τσεχική Δημοκρατία\nCerna v Posumavi - Ξενοδοχεία 3 αστέρων\nΝο 1 από 17 ξενοδοχεία: Cerna v Posumavi\nΝο 2 από 17 ξενοδοχεία: Cerna v Posumavi\nΝο 3 από 17 ξενοδοχεία: Cerna v Posumavi\nΝο 4 από 17 ξενοδοχεία: Cerna v Posumavi\nΝο 5 από 17 ξενοδοχεία: Cerna v Posumavi\nCerna v Posumavi: Άλλα ξενοδοχεία εκεί κοντά (25)\n3,0 χλμ. από Cerna v Posumavi\nΝο 1 από 24 B&B: Horni Plana\n5,2 χλμ. από Cerna v Posumavi\nΝο 3 από 24 B&B: Horni Plana\n5,8 χλμ. από Cerna v Posumavi\nΝο 2 από 2 ξενοδοχεία: Horni Plana\n6,3 χλμ. από Cerna v Posumavi\n6,5 χλμ. από Cerna v Posumavi\nΝο 18 από 24 B&B: Horni Plana\nPension U Kohoutu\n6,6 χλμ. από Cerna v Posumavi\nΝο 10 από 16 ειδικά καταλύματα: Horni Plana\n6,7 χλμ. από Cerna v Posumavi\nΝο 9 από 24 B&B: Horni Plana\n7,0 χλμ. από Cerna v Posumavi\nΝο 5 από 16 ειδικά καταλύματα: Horni Plana\n7,5 χλμ. από Cerna v Posumavi\nΝο 1 από 2 ξενοδοχεία: Horni Plana\n8,1 χλμ. από Cerna v Posumavi\nΝο 19 από 24 B&B: Horni Plana\n8,3 χλμ. από Cerna v Posumavi\nΝο 14 από 24 B&B: Horni Plana\n9,4 χλμ. από Cerna v Posumavi\nΝο 1 από 15 B&B: Frymburk\nΝο 3 από 15 B&B: Frymburk